DAN KAD JE ZAPADNU SLAVONIJU NATKRILIO NAJCRNJI OBLAK RATA: Danas obeležavanje stradanja Srba u akciji 'Bljesak'\nDAN KAD JE ZAPADNU SLAVONIJU NATKRILIO NAJCRNJI OBLAK RATA: Danas obeležavanje stradanja Srba u akciji "Bljesak"\nDanas će se obeležiti 26 godina od "Bljeska"\nU Gradiški će danas biti obeleženo 26 godina od stradanja srpskog naroda iz zapadne Slavonije u akciji hrvatske vojske i policije "Bljesak" i otkriven spomenik poginulim Srbima iz tog dela Hrvatske.\nObeležavanje će početi parastosom u Crkvi Pokrova Presvete Bogorodice u Gradišci, nakon čega je predviđeno otkrivanje spomenika i pomen žrtvama kod spomenika, koji je izgrađen nedaleko od mosta na reci Savi.\nPredsednik Udruženja Srba proteranih iz zapadne Slavonije Krsto Žarković rekao je da je predviđeno da spomenik otkriju srpski član i predsedavajući Predsjedništva BiH BiH Milorad Dodik, gradonačelnik Gradiške Zoran Adžić i on, kao predsednik Udruženja.\nU operaciji "Bljesak" 1. i 2. maja 1995. godine ubijeno je ili se vodi kao nestalo 283 Srba, od kojih 55 žena i 11 dece, a za te zločine niko nije odgovarao.\nNezavisne Novine: Obilježavanje 26 godina od stradanja Srba u akciji "Bljesak"


Stogodišnjica iskrcavanja srpskih ratnika na Krfu – Svetosavlje\nNASLOVNA » Društvo, TRAGOVI U VREMENU » Stogodišnjica iskrcavanja srpskih ratnika na Krfu\nStogodišnjica iskrcavanja srpskih ratnika na Krfu\nStota godišnjica od iskrcavanja srpske vojske na Krfu, posle prolaska kroz albansku golgotu, biće obeležena sutra i u utorak, kada će na ovom ostrvu, kao i na ostrvcu Vido, ali i nad morem u okolini, biti organizovano nekoliko svečanosti u znak sećanja na borce i njihovo stradanje. Državnu delegaciju Srbije, koja će odati počast stradalima, predvodiće predsednik Tomislav Nikolić, a predviđeno je da učestvuju predstavnici grada Krfa i savezničkih zemalja iz Prvog svetskog rata.\nNa ovom mestu zajednički će se podsetiti evakuacije oko 150.000 Srba, od kojih je oko 10.000 preminulo od iznemoglosti i bolesti posle dolaska u ovaj deo Grčke. Prva grupa u mesto Guvija i na obližnje malo ostrvo Lazaret, gde je bilo organizovano lečenje, stigla je još 19. januara 1916, a poslednja upravo 18. aprila iste godine. S početka su dovođeni oni najiscrpljeniji, pa se procenjuje da ih je od pogubnog marša kroz albanske goleti u tim trenucima umiralo i do 300 dnevno.\nŽivotno najugroženije slali su na Vido, a kada na njegovim obalama više nije bilo mesta za sahranjivanje, posmrtni ostaci spuštani su u more u blizini, koje je tako i steklo naziv Plava grobnica. Najavljeno je da će srpska delegacija koju će, osim Tomislava Nikolića, između ostalih činiti i Dragica Nikolić, ministri Zoran Đorđević, Aleksandar Vulin, Ivan Tasovac, sutra najpre posetiti upravo te lokacije.\nNa Vidu će pomen vojnicima služiti mitropolit crnogorsko-primorski Amfilohije. Centralna komemorativna svečanost zakazana je za 11 sati u Mauzoleju spomen-kosturnici. Tu će vence, uz predsednika Srbije, položiti i Kostas Nikolozas, predsednik Opštine Krf, kao i predstavnici Grčke, Francuske, Rusije, Velike Britanije, Italije, ali i grčkih i srpskih udruženja za negovanje boračke tradicije. Nikolić i Nikolozas vence će u podne položiti i kod Mornaričkog krsta.\nKomemorativna svečanost biće održana i na otvorenom moru, na mestu počinka više od pet hiljada vojnika, uz simbolično bacanje cveća u vodu, recitovanje pesme Milutina Bojića „Plava grobnica” i izvođenje omiljene kompozicije mnogih srpskih ratnika „Tamo daleko”, nastale pre sto godina upravo u ovom delu Jonskog mora.\nU ostatku dana planiran je i obilazak Srpske kuće u gradu Krfu, inače gradu pobratimu Beograda. U ovom zdanju nalazi se i postavka posvećena stradanju Srba u Velikom ratu. Zatim će učesnici svečanosti pogledati i film „Srbi na Krfu”, a potom prisustvovati svečanoj Akademiji, uz zvanično obraćanje predstavnika zemalja saveznica. Ova svečanost biće okončana dodelom Sretenjskog ordena Opštini Krf, čiji su građani pre jednog veka prihvatili srpske vojnike u najtežim trenucima.\nZa utorak je planirana i komemoracija u Guviji. Potom će biti odata pošta na groblju stradalih pripadnika Drinske divizije u Agios Mateosu, a zatim i u centru tog naselja, kod spomenika Janisu Janulisu, grčkom seljaku koji je poklonio svoju zemlju za sahranjivanje srpskih ratnika. Inače, njegov potomak Janis Janulis pre godinu i po proglašen je počasnim građaninom niške opštine Pantelej.\nObeležavanje stogodišnjice od iskrcavanja srpske vojske, osim odavanja pošte borcima koji su ovde smešteni u jednom od najdramatičnijih trenutaka u istoriji svog naroda, biće prilika da se oživi i sećanje na trenutke kada se gotovo cela država u izbeglištvu preselila na Krf. U tom gradu funkcionisali su i Vlada Kraljevine Srbije u progonstvu, s parlamentom i Vrhovnom komandom, i to do novembra 1918. i konačne pobede u Velikom ratu. U Srpskoj kući čuva se i kopija čuvene Krfske deklaracije iz jula 1917, koju su na ovom ostrvu potpisali Nikola Pašić, kao predsednik srpske vlade, i Ante Trumbić, kao izaslanik Jugoslovenskog odbora, o stvaranju nove zajedničke države – Kraljevine Srba, Hrvata i Slovenaca.\nSvečanosti najavljene za sutra i prekosutra biće i prilika da se potomci naroda čija se vojska ovde oporavljala i lokalnog grčkog stanovništva podsete bratskih i prijateljskih veza koje su između njihovih predaka ostvarene. Ostala je upamćena ljubaznost krfskih domaćina i dostojanstveno vojničko držanja srpskih ratnika, o čijoj se srdačnosti, ali i disciplini, dugo pripovedalo.\nMožda je jedna od najboljih potvrda toga činjenica da je vlasnik hotela „Bela Venecija” na Krfu Janis Gazis sve tri svoje ćerke odlučio da uda upravo za Srbe koji su boravili u njihovom gradu. Jedna od njih bila je supruga Milana Stojadinovića, koji je skoro dve decenije kasnije postao predsednik Vlade Jugoslavije.\n18. aprila 2016. u 17:46 · Reply\n„Krfska Deklaracija“ je najveća izdaja u istoriji srpskoj. Umesto Ujedinjenja Srba u jednoj svojoj državi, ujedinismo se sa dušmanima, što nas je koštalo milionskih žrtava. Za neku „zajedničku državu“ se nisu sigurno borili vekovima srpski heroji, koji dadoše živote za SRBIJU, a neku nakaradnu Jugoslaviju. „Velikaši, proklete im duše!“ zapisao je Lovćenski tajnovidac.\n1. maja 2016. u 13:03 · Reply\nSrbi su u dugu hrišćanstva, slobodoljublja, čovekoljublja i vere dali svoje živote i za drugu braću verujući da će veličina njihovog praštanja i ljubavi biti jača od svake mržnje…. A u istu verovaše i Njegoš i Vuk….. Ništa ovozemaljsko nije večno i nema mesta stidu što ginusmo za Jugoslaviju.


Moskva demantuje saopštenja o uzrocima pada Tu-154 - Sputnjik Srbija\n10:58 10.01.2017 Preuzmite kraći link\n„Sve glasine koje je objavio ’Lajfnjuz‘ o navodno utvrđenim uzrocima avionske nesreće Tu-154 u Sočiju – apsolutno je priviđenje i izmišljotina lista“, rekao je Konašenkov.\nOn je dodao da Komisija za istragu avionske nesreće nastavlja da radi.\n„Smatramo da je nedopustivo i nemoralno pokušavati, kao ’Lajfnjuz‘, neosnovano optuživati bilo koga i izmišljati nekakve ’zaključke‘ pre okončanja istrage“, zaključio on.\nU medijima je nešto ranije objavljen tekst u kojem se tvrdi da je „zagonetka pada Tu-154 otkrivena“. Navedeno je da su uzrok nesreće preopterećenost i greška kopilota, koji je pomešao kontrolne ručice za kretanje po pisti i za upravljanje zakrilcima.\nRanije je ministar saobraćaja Maksim Sokolov zamolio medije da se uzdrže od objavljivanja neproverenih svedočanstava o rušenju Tu-154 dok ne budu objavljeni zvanični zaključci komisije.\nU avionu su bila 92 čoveka, među kojima i 64 umetnika ansambla „Aleksandrov“, novinari i predsednica dobrotvorne fondacije „Pravedna pomoć“ Jelizaveta Glinka, poznata kao Doktorka Liza.\nTu-154, glasine, demanti, Ministarstvo odbrane RF, Igor Konašenkov, Soči


Vesić opet: Stale mašine, nema radova - mediji.net\nU blokovima 71 i 72 grade kompleks od 220.000 kvadrata: Ko će da projektuje stanove za bezbednjake? - Biznis Telegraf.rs\nU novobeogradskim blokovima 71 i 72 planirana je izgradnja stanova za pripadnike službi bezbednosti. Reč je o lokaciji uz ulice Mileve Marić Ajnštajn u bloku 72 i Dr Ivana Ribara u bloku 71, a preduzeće SPV Avala raspisalo je tender za projektante.\nFudbalsko-bankarski dvojac nastavlja partnerstvo i sedmu godinu zaredomEurobank je potpisala novi ugovor o saradnji sa svetski poznatim fudbalskim klubom Mančester junajted, čime je nastavljeno uspešno partnerstvo koje traje od 2014. godine. Zahvaljujući ovoj saradnji, klijenti Eurobanke mogu...\nVesić: "Revakcinisano više od 50 odsto punoletnih Beograđana"\nZamenik gradonačelnika Goran Vesić izjavio je da je zaključno sa 22. junom na teritoriji Beograda revakcinisano više od 50 odsto punoletnih građanki i građana, saopštila je Gradska uprava, a prenosi N1. Vesić je rekao da je cilj da do kraja juna u Beogradu bude vakcinisano 750.000, a revakcinisano...\nBeograd je juče bio centar evropskog visokog lajfstajla i mesto na kojem su posetioci imali ekskluzivnu priliku da vide neke od najskupljih i najluksuznijih automobila ...\nSuma opljačkan, ali je ipak stigao u Beograd\nOn je opljačkan u rodnoj Gvineji pred put u Srbiju i tom prilikom lopovi su mu ukrali pasoš, kartice i sve što se u tom trenutku sa njim nalazilo uključujući i novac.Zbog ovoga je postojala bojazan da ne otputuje sa saigračima na pripreme u Sloveniju, ali izgleda da većih poteškoća neće biti prenosi...


Partizan predstavio dres za narednu sezonu - SportABC\nHomeFudbalPartizan predstavio dres za narednu sezonu\nPartizan predstavio dres za narednu sezonu\n16.07.2014. 21:55 sportABC Fudbal Komentari isključeni za Partizan predstavio dres za narednu sezonu\n[dropcap]BEOGRAD[/dropcap] Fudbalski klub Partizan predstavio je danas u Beogradu dres za narednu sezonu u kojoj će crno-bijeli pokušati da osvoje titulu i vrate primat u Superligi Srbije.\nPredstavljanju su prisustvovali trener Marko Nikolić i fudbaleri Petar Grbić, Darko Brašanac, Saša Lukić i Milan Lukač.\nNovi crno-bijeli dres kompanije “Adidas” napravljen je od izuzetno lake tkanine koja omogućava lakše izbacivanje vlage i sprečava pregrijavanje. U njemu će fudbaleri igrati na domaćem terenu, dok će za gostovanja koristiti sivu opremu.\nFudbaleri Partizana novi dres nosili su juče na prvom meču drugog kola kvalifikacija za Ligu šampiona protiv HB Toršavna sa Farskih Ostrva, koji je srpski vicešampion riješio u svoju korist rezultatom 3:0.\nKompanija “Adidas” je sponzor Partizana već četiri sezone, a dresove njemačkog proizvođača sportske opreme nosile su generacije fudbalera crno-bijelih 70-ih i 80-godina prošlog vijeka.\nGocić: Očekujem veliku borbu protiv Mađarske\nNikolić: Ratnički na Bugare\n05.08.2014. 18:59 sportABC Fudbal Komentari isključeni za Nikolić: Ratnički na Bugare\n[dropcap]BEOGRAD[/dropcap] Trener Partizana Marko Nikolić rekao je danas da će njegova ekipa igrati ratnički protiv Ludogoreca u revanšu trećeg kola …\nNikolić: Odigrali smo sramno prvo poluvreme\n29.10.2014. 22:04 sportABC Fudbal Komentari isključeni za Nikolić: Odigrali smo sramno prvo poluvreme\n[dropcap]BEOGRAD[/dropcap] Trener fudbalera Partizana Marko Nikolić rekao je poslije remija protiv OFK Beograda da su njegovi izabranici odigrali sramno prvo …


Tramp šalje kući strane studente: Nove mere predsednika SAD protiv epidemije | Novosti.RS\n08. 07. 2020. u 18:24\nOvo je poslednji potez administracije predsednika SAD Donalda Trampa da se ograniči imigracija u sklopu borbe protiv virusa korona. Agencija Rojters navodi da bi ovom odlukom mogle biti pogođene stotine hiljada studenata iz inostranstva u SAD, koji su, ujedno, i glavni izvor prihoda za mnoge koledže i univerzitete. Višokoskolske ustanove u SAD se već bore za opstanak zbog prelaska na onlajn nastavu, pa je Američki savet za obrazovanje, koji predstavlja stotine američkih univerziteta i koledža, osudio odluku kao "zastrašujuću".\nIstovremeno, advokat za imigraciju Fiona Mekenti za američki NPR navodi da nema potrebe da studenti iz inostranstva dovode u rizik sopstvene, kao i živote svojih kolega u studentskim domovima, kada mogu bezbedno da se školuju onlajn.\nDonald Tramp virus korona Korona virus pandemija studiranje


Tači: U Vašingtonu sam na konsultacijama o dijalogu sa Srbijom\n► Tači: U Vašingtonu sam na konsultacijama o dijalogu sa Srbijom\n"Ovde sam kako bi koordinisali angažovanje sa vlastima SAD pošto ulazimo u jednu novu i važnu fazu i posvećenost treba da bude dobro i jasno koordinisana danas i u budućnosti", kazao je Tači.\n"To je osetljivo pitanje i zahteva koordinaciju sa svim partnerima i prijateljima, ali glavna adresa za Kosovo ostaje Vašington", kazao je Tači u intervjuu.\n"Država Kosovo ima potrebu da se konsoliduje na spoljnom i unutrašnjem planu, ima potrebu za više priznanja. Ali istovremeno, ono što nam je potrebno jesu dobrosusedski odnosi Kosova i Srbije, jedan evropski odnos koji će rezultirati recipročnim priznanjem, mirom i stabilnošću u regionu. Naravno i sigurnu evropsku budućnost, kako bi Kosovo postalo deo NATO i EU", kazao je Tači.\n"Mi imamo naš put, naša angažovanja, našu agendu, koja je izdvojena od Vučićeve ili nekog drugog", kazao je on.\n"Stvorena su tri važna momenta za ovu fazu dijaloga. Imamo Strategiju EU o Zapadnom Balkanu u kojoj se Kosovo tretira kao nezavisna i suverena država. Imamo i konsolidaciju nemačke Vlade, kancelarke Merkel, ali i ponovno angažovanje Sjedinjenih Država za Zapadni Balkan. Mislim da ovo evroatlantsko angažovanje za Zapadni Balkan prevazilazi svaku pretenziju antizapadnih ideologija na Zapadnom Balkanu", kazao je kosovski predsednik.


Start konferencija 18. i 19. aprila u Beogradu - Marketing Mreža\nStart konferencija 18. i 19. aprila u Beogradu\nUdruženje studenata informatike FONIS, u okviru Start Imagine projekata, tradicionalno će održati i Start konferenciju, na kojoj ćete imati priliku da prisustvujete nizu interesantnih predavanja. Sama konferencija biće održana 18. i 19. aprila, kada ćemo ujedno saznati i ko su pobednici nacionalnog finala u Games i Innovation kategoriji Imagine Cup-a.\nU subotu 18. aprila, na Fakultetu organizacionih nauka sa početkom u 10 časova, biće otvoren prvi dan konferencije, nakon čega će uslediti i finale u Innovation kategoriji Imagine Cup-a. Predavanja će otvoriti Zoja Kukić i Vukašin Stojkov, nakon čega nas očekuju Ranko Trifković, Žarko Ptiček kao i gosti iznenađenja, a teme koje će se obrađivati posebno će biti interesantne onima koji se zanimaju za pokretanje startup-a.\nU nedelju, 19. aprila, drugi dan konferencije biće održan na Univerzitetu Metropolitan, gde ćete takođe imati mogućnost da prisustvujete raznolikim predavanjima o gamingu, koja će održati izvanredni predavači kao što su Ivan Zorkić i Vid Rajin iz Mad Head Games studija, zatim Vladimir Perić iz Endtimes studija, i drugi.


Beogradski crveno-beli će najpre biti gosti u Atini, i to 22. ili 23. septembra, dok je revanš na programu u Beogradu sedam dana kasnije.\nPored ovog suparnika, Zvezdini potencijalni rivali bili su i Slavija Prag, Salcburg i pobednika meča Dinamo Zagreb - Ferencvaroš.\nZvezda je sa Olimpijakosom u decembru 2019. odlučivala ko će u Ligi šampiona dočekati proleće, ali iako su joj odgovarali i trijumf u Atini i remi, poražena je sa 1:0 i ostala je bez šesnaestine finala elitnog nadmetanja posle jedanaesterca koji je skrivio Žander.\nPodsetimo, ako 15. ili 16. septembra eliminiše Omoniju na Kipru, a tamo se igra samo jedna utakmica i pobednik će biti poznat ili posle 90 minuta igre, ili produžetaka / penala ako do njih bude došlo u slučaju nerešenog ishoda, prvak Srbije će sigurno obezbediti učešće u grupnoj fazi jednog od dva nadmetanja.\nNaime, ko uđe u plej-of za Ligu šampiona, sigurno nastavlja svoju evro-priču, kako god da u tom baražu prođe: pobeda vodi u elitno evropsko klupsko nadmetanje, a poraz posle dve utakmice - u grupnu fazu Lige Evrope.\nZvezdina primarna želja je, naravno, da se četvrtu godinu zaredom domogne grupne faze takmičenja pod okriljem UEFA, jer je to najpre ostvarila u Ligi Evrope, a u prethodne dve sezone nadmetala se u Ligi šampiona.\nGlavna prepreka za taj cilj je postala poznata juče, kada je žreb upario Zvezdu i Omoniju, a ako prebrodi Kiprane, ekipu Dejana Stankovića čekaju još dva meča sa "bratskim klubom", s kojim i sami beogradski crveno-beli, i navijači, imaju vrlo bliske odnose.\nPodsetimo, ko prođe u plej-of Lige šampiona - dobija od UEFA pet miliona evra, a ulazak u samu grupnu fazu još oko 20.\nZa ulazak u grupe Lige Evrope dobija se 2.920.000 evra. Dakle, pa pobednik 3. kola odmah može da računa na maltene osam miliona evra, ili i više - ako se plasira u elitu, naravno.


Evropska komisija objavila nominacije za nagrade u oblasti održive mobilnosti - Evropska sedmica mobilnosti\nEvropska komisija je danas otkrila finaliste za nagradu Evropske sedmice mobilnosti, te nagradu za Održive planove urbane mobilnosti (SUMP). Dodjelom nagrade Evropske sedmice mobilnosti predstavljaju se lokalne vlasti koje su pokazale značajne napore u promovisanju održive mobilnosti u gradovima i opštinama, dok nagrada SUMP prepoznaje gradove i opštine koje su imale izuzetno planiranje održive mobilnosti u urbanoj sredini.\nFinalisti za dodjelu nagrade Evropska sedmica mobilnosti 2017 su: Granada (Španija), Prag (Češka) i Beč (Austrija).\nGranada je impresionirala sudije svojim proslavama Svjetskog dana bez automobila, zajedno sa široko rasprostranjenom komunikacijskom kampanjom koja je uključivala reklame o javnom prevozu. Prag je bio jako uspješan u stvaranju obostrano korisnih partnerstava sa nevladinim organizacijama i lokalnim kompanijama tokom čitave sedmice mobilnosti, dok je Beč realizovao raznovrstne aktivnosti koje su usko bile povezane za temu iz 2017. godine – “Čista, zajednička i inteligentna mobilnost”.\nPo prvi put, kategorija opština i gradova sa manje od 50.000 stanovnika je uključena u dodjelu nagrade Evropske sedmice mobilnosti, priznavajući postignuća iz oblasti održivih mobilnosti u manjim gradovima Evrope. Finalisti za nagradu Evropske sedmice mobilnosti 2017 za opštine i gradove sa manje od 50.000 stanovnika su: Igoumenitsa (Grčka), Lindau (Nemačka) i Tivat (Crna Gora).\nIgoumenitsa je postigao dosta toga zahvaljujući snažnim naporima da stanovnicima prenese sve koristi održive mobilnosti, kao i onima koji žive u gradovima u okruženju. Lindau je sproveo impresivne permanentne mjere, uključujući raznovrsno korištenje parking prostora, dok je komisija za dodjelu nagrade pohvalila Tivat za angažovanje svojih građana.\nOvo izdanje nagrade za SUMP fokusirano je na zajedničku mobilnost u procesu planiranja.\nFinalisti šeste SUMP nagrade su: Mančester (Velika Britanija), Milano (Italija) i Turda (Rumunija).\nMančester je bio pohvaljen zbog svoje progresivne vizije, velikih ambicijea i dobrog primjera saradnje sa privatnim i neprofitnim sektorom. Milano je pohvaljen za kvalitetno učešće zainteresovanih strana prilikom dizajniranja svog SUMP-a i zbog rada na uvođenju MOBILNOST kao servisnu platformu koja okuplja sve aplikacije o različitim modalitetima prevoza kako bi se olakšala mobilnost građana. Žiri je takođe pohvalio grad Turdu zbog svoje jasne i inspirativne vizije za planiranje, uključujući dobro struktuiranu strategiju finansiranja.\nSvi gradovi koji su ušli u uži izbor, izabrao je nezavisna grupa stručnjaka iz oblasti mobilnosti i transporta. Pobjednici će biti objavljeni na ceremoniji dodjela nagrada u Briselu 21. marta 2018. godine. Komesar za transport, Evropske komisije, Violeta Bulc i Daniel Calleja, komesar za životnu sredinu, dodjeliće nagrade pobjedničkim gradovima i opštinama.


Slobodna zona na BIS - We love Design - We love Design\nHome / Uncategorized / Slobodna zona na BIS\nBy designers on November 13, 2014\nJuče, 12. novembra, zvanično je završena deseta po redu Slobodna zona. Festival je zatvorio još jedan rasprodat film O konjima i ljudima, Benedikta Erilngsona. Ove godine je festival održan u Beogradu, Nišu i Novom Sadu, u osam bioskopa, posetilo je preko 23 000 gledalaca.\nDanas, 13. novembra, očekuje vas Slobodna zona na BIS gde će biti prikazani filmovi za koje su već rasprodate karte So zemlje u 18 časova i Boyhood u 20 časova. Za projekciju filma Boyhood od 15 časova i film koji je otvorio ovogodišnji festival, pred punim Sava centrom 20 000 dana na Zemlj, ostalo je još malo karata.\nNavedeni filmovi koji će se prikazati na BIS su zabeležili i najveću posećenost ove godine, a odmah za njima po posećenosti slede Potraga za Vivijen Majer, Motivacija: nula, Povratak u Homs, Ljubavna odiseja, Potraga za Felom i Da li je visok čovek srećan?


„Sram da vas bude, svih vas i onih poput vas koji još nisu shvatili o čemu je reč… i još nastavljate da uznemiravate ljude besmislenim pitanjima. Vaša pitanja proističu iz neznanja, takve ste neznalice i jadni „, rekao je Rama novinarima i dodao da ga oni stavljaju u „idiotsku poziciju sa takvim pitanjima“.\nAlbanski premijer je, kako je dodala organizacija, rekao da novinari „šire glasine“.\n„Kako možete da nešto razumete kada ne čitate. Vaše je pravo da se ponašate kao budale“, rekao je Rama novinarima, navela je organizacija koja, međutim, nije precizirala koja su pitanja bila postavljena albanskom premijeru.\nEFJ je podsetila da svaki novinar ima pravo da postavlja pitanja koje „možda neki političar ne voli, ali da to nije razlog za zastrašivanje i napad na istraživački rad novinara“. Ta organizacija je dodala da takvo ponašanje prema albanskim novinarima mora da prestane.\n← Obradović: Građani da pokažu da su im važni slobodni mediji\nJoksimović: Medijska strategija da odgovori koja je definicija novinara i istraživačkog novinarstva →


Xiaomi će proizvoditi 300.000 automobila godišnje | PC Press\n29. novembar 2021. 27. novembar 2021. Nenad Gajic\nXiaomi je u martu najavio svoje planove za proizvodnju električnog automobila, ali sada ima još veće ambicije. Prema izveštaju Reuters-a, agencija za ekonomski razvoj Beijing E-Town potvrdila je da će Xiaomi izgraditi fabriku električnih vozila koja će moći da proizvodi do 300.000 vozila godišnje. Fabrika će se graditi u dve faze i trebalo bi da počne masovnu proizvodnju 2024. godine.\nKompanija će takođe uspostaviti svoje sedište za EV, odeljenja za istraživanje i prodaju u Pekingu. Takođe, Xiaomi već planira da koristi svoje maloprodajne prodavnice za prodaju električnih automobila.\nJoš uvek ima mnogo nepoznanica za Xiaomi-ovu strategiju proizvodnje električnih automobila, uključujući početne modele i međunarodnu ekspanziju. Uspešan tehnološki brend očekuje da će uložiti oko 10 milijardi dolara u diviziju električnih vozila tokom 10 godina. Osim toga, ne zna se mnogo detalja.\nGradnja fabrike u Pekingu sugeriše da Xiaomi namerava da postane mainstream proizvođač električnih vozila koji će se takmičiti ne samo sa kineskim rivalima kao što su Nio i Xpeng, već i sa značajnim stranim proizvođačima automobila poput Tesle.\nPročitajte i: Xiaomi 12 mogao bi da bude predstavljen 12. decembra\nTagovi: Električan automobil, gradnja fabrike, proizvodnja vozila, ulaganje u proizvodnju, Xiaomi\n← Tehnologija i pandemija promenile navike čitanja\nGoogle Messages će prikazivati iMessages reakcije kao emoji →


Naoružani napadač otvorio vatru na zdravstvene radnike koji su vakcinisali decu protiv dečije paralize, umrtivši najmanje pet osoba\nPripadnik pakistanske policije u KaračijuxPripadnik pakistanske policije u Karačiju\nPakistanski funkcioneri navode da je jedan neidentifikovani naoružani napadač otvorio vatru na zdravstvene radnike koji su vakcinisali decu protiv dečije paralize, umrtivši najmanje pet osoba.\nPolicija navodi da je najmanje troje ljudi ubijeno u nizu današnjih napada u Karačiju, a da je četvrta osoba poginula u sličnom incidentu u severozapadnom gradu Pešavaru. Nekoliko zdravstvenih radnika je ranjeno.\nVlasti navode da je peti radnik službe za vakcinaciju ubijen u Karačiju juče. Istražitelji navode da su većinu napada izgleda izveli napadači na motorciklu.\nNiko nije preuzeo odgovornost za ove napade, koji su se odigrali tokom trodnevne kampanje vakcinacije protiv paralize.\nTaliban je ranije osuđivao kampanje tog tipa kao paravane za špijunske aktivnosti.\nTa ekstremistička grupa protivi se zdravstvenim programima od kako je jedan paksitanski lekar uhapšen zbog toga što je pomagao američkim obaveštajnim agentima da sprovedu lažni program vakcinacije protiv zarazne žutice kako bi otkrili boravište lidera Al Kaide, Osamu bin Ladena. Neki ekstremisti takodje smatraju da je vakcinacija protiv bolesti štetna.\nMinistar zdravstva pokrajine Sindi danas je, zbog pomenutih oružanih napada, obustavio kampanju vakcinacije protiv dečje paralize u regionu Karačija.\nPreporuka za bezvizni režim rezultat rada kosovskih vlasti Balkan\nOdložena sednica Skupštine Crne Gore\nJoš se ne zna ko su rušitelji 'Savamale' u fantomkama


Predstavnici lokalne samouprave opštine Lebane obišli danas poljoprivredna domaćinstava u Bošnjacu i Donjem Vranovcu – Info Centar Juga\nPomoćnici predsednika opštine Lebane Goran Lazarević i Nataša Stojanović obišli su danas poljoprivredna domaćinstava nekoliko porodica Aleksandra Antića, Ivana Stankovića i Ane Stanisavljević koje se već dugi niz godina uspešno bave proizvodnjom paradajza u Bošnjacu i Donjem Vranovcu.\nPorodica Antić u Bošnjacu vredno radi na svom imanju proizvodi paradajz na površini od preko jednog hektara, ali je teško da se živi samo od ove delatnosti jer je ove godine paradajz stradao usled poplava, a i otkupna cena je veoma niska. U ovom poljoprivrednom gazdinstvu godišnje se proizvede oko 30 do 40 tona, a robu uglavnom plasiramo na području lebanske opštine, ističe Aleksandar Antić i dodaje da subvencije koriste samo poljoprivrednici na koje se vodi zemlja, naglasivši da je prioritet povezivanje u zadruge.\nI porodica Stanković iz ovog sela vredno već decenijama proizvodi paradajz na površini od jednog hektara. Kako ističe Ivan Stanković ova proizvodnja traži stalna ulaganja i kontinuirani rad. On ističe da lokalno rukovodstvo u Lebanu podržava proizvođače i da će Paradajz fest u mnogome pomoći da se proizvođači uzajamno povežu, a sa druge strane da se obezbedi plasman proizvoda.\nVredna domačica Ana Stanisavljević iz Donjeg Vranovca može posužiti kao primer jer je porodično gazdinstvo koje se vodi na njeno ime već čuveno po rekordnoj proizvodnji u koju su uključene tri generacije ove višečlane porodice koja je inače pored velikog posla našla vremena da učestvuje na ovogodišnjem Paradajz festu koji je kako kaže Ana veoma značajan za Lebane a prema njenim rečima utisci sa manifestacije su fenomenalni.\nOna naglašava da država putem raznih subvencija mora biti više uključena u zaštitu proizvođača. Ujedno dodaje da je osnovna delatnost celoj kraja povrtarska proizvodnja i da se mora hitno rešiti pitanje plasmana. Samo na ovaj način sačuvaćemo sela i odliv stanovnika, kaže Ana.\nKako naglašava pomoćnik predsednika opštine Goran Lazarević lokalna samouprava ima za cilj da se pruži podrška poljoprivrednicima i da je prioritet osnivanje zadruga u oblasti proizvodnje paradajza. On ujedno podvlači da Paradajz fest pruža mogućnost da proizvođači razmene iskustva i da se povežu. Lazarević je nagovestio i pomoć lokalne samouprave u otklanjanju posledica nedavnih poplava.\nInače ovi vredni i marljivi poljoprivrednici ujedno su i izlagači koje će imati mogućnost da širu javnost upoznaju sa svojom proizvodnjom, tokom trajanja Paradajz festa a kako je rečeno opština Lebane nastaviće i u narednom periodu da kroz razne programe pruža pomoć u nastojanju da se ova delatnost dalje unapredi i poboljša.\nPreuzimanje fotografija dozvoljeno uz pozivanje na izvor i link portala\nU utorak bez struje zbog postavljanja betonskih stubova


Erdoan: Turska otkrila velike rezerve gasa u Crnom moru\nPredsednik Turske, Redžep Tajip Erdoan, danas je objavio da su nađene velike rezerve prirodnog gasa ispod dna Crnog mora i da se nada da će Turska početi da ih koristi 2023. godine.\nNekoliko dana pošto je obećao dobre vesti koje će smanjiti zavisnost Turske od energenata uvesti u "novu eru", rekao da su otkrivene rezerve od 320 milijardi kubnih metara prirodnog gasa.\nTek treba da bude potvrđeno da li se to može eksploatisati.\nTurski brod za bušenje "Fatih" poslednjih mesec dana istraživao je u sektoru "Tuna-1" u zapadnom delu Crnom moru, bedaleko od sektora u kojem je Rumunija našla rezerve gasa.\nErdoanova objava je došla u vreme napetosti s Grčkom, saveznicom Turske u NATO-u, zbog spornog turskog traganja za naftom i gasom u istočnom delu Sredozemnog mora gde zato grčka i turska ratna flota manevrišu jedna oko druge.\nTurska je zbog traganja za gasom u podmorju u sporu i s Republikom Kipar koju ne priznaje kao državu, i u čije je priobalje, uprkos kiparskoj, grčkoj i međunarodnoj osudi, poslala istraživački brod, takođe u pratnji ratne flote.\nOtkrivanje dostupnih rezervi prirodnog gasa moglo bi da smanji zavisnost Turske od Irana, Iraka i Rusije i njene ekonomske teškoće.;Prošle godine je uvoz energenata Tursku koštao 41 milijardu dolara.\nNa vest o otkriću gasa u Crnom moru turska lira se neznatno oporavila od pada ovog meseca na rekordno nizak nivo zbog visoke inflacije, rastućeg budžetskog deficita i pritiska Vlade da jeftinim kreditima pokrene privredu koja je bila slaba i pre pandemije.


SzS: Vučić kupuje vreme kako bi pokušao da razjedini opoziciju - Glas Podrinja\n(Beta) - Predsednik Srbije i Srpske napredne stranke (SNS) Aleksandar Vučić je sastavom svoje delegacije na razgovorima na Fakultetu političkih nauka (FPN) jasno pokazao da mu je cilj da kupi vreme kako bi pokušao da ponovo razjedini opoziciju, a ne da obezbedi uslove za fer i slobodne izbore, ocenili su predsednik Demokratske stranke (DS) Zoran Lutovac i potpredsednik Narodne stranke Nikola Jovanović.\n"Vučić je sastavom delegacije Srpske napredne stranke na razgovorima hteo i da ponizi opoziciju i stručnu javnost u Srbiji, nesvestan dubine provalije u koju gura Srbiju", rekao je Jovanović na tribini Saveza za Srbiju (SzS), održanoj u Lazarevcu.\nJovanović je poručio Vučiću da će opozicija biti jedinstvena, jer je predsednik SNS-a "suviše velika štetočina" da bi se u opoziciji bavili sitnim međusobnim razlikama.\n"Svakom izjavom ljudi poput Vladimira Orlića, Gorana Vesića i Marka Đurića opozicija je sve jedinstvenija i odlučnija. Ovo više nije borba opozicije protiv vlasti, ovo je borba naroda protiv jedne otuđene, pokvarene i ratnohuškačke kvazi elite oličene u Predsedništvu SNS-a", naveo je Jovanović.\n"Najvažnije je da SzS i opozicija ostanu jedinstveni. Ohrabrujuće je što u poslednje vreme dolazi do susreta sa političkim akterima i na margini široj od SzS-a, kao što su Lokalni front ili Ne davimo Beograd", dodao je Lutovac.


Dodijeljena priznanja istaknutim antifašistima – Dnevni list\nDodijeljena priznanja istaknutim antifašistima\nSavez udruženja antifašista i boraca narodnooslobodilačkog rata u Kantona Sarajevo danas je u Historijskom muzeju dodijelilo priznanja i zahvalnice istaknutim antifašistima u povodu obilježavanja Dana oslobođenja Sarajeva.\nFerid Buturović, Fra Mile Babić, Albin Pibernik i Adil Kulenović su dobitnici priznanja, a zahvalnice su dodijeljene Emiru Hasanspahiću, Lenjinu Puhariću, Nenadu Simiću, Akifu Fazliću i Enesu Musabašiću.\nPotpredsjednik Saveza Ibrahim Durmo izrazio je zadovoljstvo što se Dan oslobođenja Sarajeva svečano obilježava, jer su mnogi shvatili važnost tog datuma.\nGovoreći o fašizmu danas, Durmo je kazao da je to globalni problem, posebno u Evropi, a i u Bosni i Hercegovini. Istakao je da se kroz rad organizacija i udruženja na različite načine pokušavaju oduprijeti fašizmu koji je sve prisutniji u BiH.\n– U Sarajevu i danas imamo ulice sa imenima ljudi iz ustaškog pokreta, a ukidamo ulice po imenima narodnih heroja. Neshvatljivo je kako brzo zaboravljamo historiju – naglasio je Durmo.\nFra Mile Babić kazao je da se danas osjeća kao pripadnik pozitivnih bh. tradicija koje su vodile prema demokratskom društvu i činjenici da su svi narodi jednaki.\n– Nema demokratije bez slobode čovjeka i nadam se da će mlađi to shvatiti i provoditi – rekao je fra Mile Babić.\n← Skaka: Mi u Sarajevu živimo jedni s drugima\nStanovništvo RS-a ubrzano stari →


Cvijanović otkriva: Za Vučića su dva izlaza iz posleizborne krize | Web-Tribune.com\nHome / TEMA DANA / Cvijanović otkriva: Za Vučića su dva izlaza iz posleizborne krize\n11. aprila 2017.\tTEMA DANA Leave a comment\nOd mešavine alkoholnih pića može da zaboli glava, ali od mešavine balkanskih istorija i zapadnih pogleda na budućnost Balkana može i da se ostane bez glave. Odavno na sceni nije bilo te eksplozivne mešavine u tako čistom obliku kao na aktuelnim uličnim protestima.\nNaravno, ti protesti mogu da se tumače različito u zavisnosti od političkih sklonosti, ali prepoznatljivost rukopisa njihovih pravih autora morali bi bar da nas ujedine u oceni da je stvar opasna da opasnija ne može biti.\nKako god, razlog za proteste je u tome što srpska vlast – protiv koje je ulični bunt usmeren – nije sasvim na liniji zahteva (ili ukusa) anglo-američkog krila globalnih elita, bar ne koliko bi one želele da jeste.\nI ne bih rekao da su tu sporni samo odnosi Srbije sa Rusijom i podrška građana Vučiću, prevelika za zapadne ukuse. Ima tu nešto još gore: oni koji vode Srbiju nisu dovoljno poslušni da ćutke uđu nove balkanske sukobe niti dovoljno glupi da u njih budu uvučeni.\nRečju, Vučićev smrtni greh je u tome što je podalje jedne od drugih držao balkanske istorije, s jedne strane, i, s druge, zapadne poglede na budućnost Balkana. Tako da nije jasno samo jedno: da li se sad otvara konkurs za poslušnijeg ili za glupljeg u Srbiji. Stvar nije bez značaja: tamo gde mogu i poslušniji i gluplji neće biti ideoloških kriterijuma, tako da će protiv Vučića i Srbije moći rame uz rame i liberali i nacionalisti.\nOtud je logično da su protesti za račun poslušnijih i glupljih u nekom času morali da se dogode. A, kako je duže vreme sve vodilo u tom pravcu, možda je i bolje da se sve to odigra sad nego kasnije. Protesti bi mogli postati i neka vrsta finala srpske političke igre – grdno sudilište za političku scenu. Ništa bolje od ishoda protesta neće profilisati politiku ni vlasti ni opozicije, ništa od protesta neće jače razdvojiti političke budale od političkih hulja, ništa neće povući deblju liniju između praznih galamdžija i bremenitih patriota.\nBez obzira na to što neke aktuelna politika vlade opravdano vodi do besa, stvaranje političke platforme na tom besu ne čini ih svetom sa moralnim befelom za bilo šta, posebno ne na svaku glupost i gadost. Umesto toga, čini ih taman onakvim kakvi su izašli na ulicu i ušli u operaciju – beznadežnim budalama ili beznadežnim pokvarenjacima. Tome ne može pomoći ni vešt protesni narativ, prema kome su studenti obavezno progresivna komponenta društva, koja, uzimajući stvar u svoje ruke, odlučno grabi i svoju i našu budućnost.\nNe bih otvarao polemiku o naprednim studentima koji su uvek i po definiciji u pravu. Tek, podsetio bih da su svojevremeno i komunizam i energija građanskog rata itekako u Srbiju ušli preko studenata Beogradskog univerziteta, jednako kao i drugi najrevolucionarniji pokret za poslednjih sto godina.\nReč je, naravno, o militantnom liberalizmu Petog oktobra, čije epohalne promašaje naša progresivna mladež i njeni spin majstori danas pripisuju Vučiću, ali ne zbog toga što je on za te promašaje kriv ili zato što nije, već zato što je vratio vreme, na scenu iz mraka izvodeći svet koji te dve revolucionarne epohe ipak nisu uspele da iskorene.\nOtud, kad Dragan Đilas i Boško Obradović – samo na prvi pogled ideološki antipodi – ispovedaju odanost protestima motivisani svojom decom, koja na tim okupljanjima učestvuju, to je mnogo više od rđavih dosetki patetičnih očeva. Ta porodična lojalnost nije bdenje nad kontinuitetima porodičnih predanja, jer u predanjima ne prate očevi decu, već deca očeve – i sve što nije tako i nije kontinuitet, već njegovo izvrtanje.\nDrugo, lojalnost očeva političkim stavovima svoje dece može biti i sasvim iskrena, ali to ne čini nimalo manjom lojalnost ove dvojice kontinuitetu one istorijske žice koju su u Srbiji deca predavala očevima i koja je zemlju koštala skupo i u dečjoj krvi i u očinskim suzama.\nTu istorijsku žicu možemo imenovati različito, tek ona ne podrazumeva drugačije mišljenje o Srbiji sem kao o nevolji, kao što ne podrazumeva ni mišljenje o svetu (Jugoslaviji, regonu, Evropi) sem kao o rešenju te nevolje. Otud, Srbijom hode dva sveta: svet narodne Srbije, kome je drugo ime svet nevolje, i svet misionarske Srbije, koji se odaziva kao svet rešenja.\nPredsednički izbori obećavali su sudar ta dva sveta: svet misionarske Srbije svoj najavljeni trijumf imenovao je pobedom normalnih. I tada dolazi do sledećeg Vučićevog smrtnog greha – pre njega počinio ga je Milošević, pre njega Milan Stojadinović… Naime, pokazao je da ne postoje dva sveta, već ogromna tiha većina sveta narodne Srbije i nametljiva manjina sveta misionarske.\nProtest, na kome dominira svet misionarske Srbije, nije sudar ta dva nesrazmerna sveta, već bes grupacije koja se suočava s tim da je, ceo vek uživajući podršku i trebeći svoje ideološke antipode, ostala na meri manjine, koje nema ni za dobar sudar sa većinom.\nŠta je onda smisao protesta izvan patetičnih proglasa i mržnjom motivisanih stavova, možda je precizno osenčio Vladimir Putin, naknadno objašnjavajući svoju neuobičajeno otvorenu podršku Vučiću. Sad je jasno: da nije znao da se pakuje protest sa ambicijom da se završi revolucionarno, tako otvorene podrške ne bi bilo. Ako smo spremno da poverujemo da je i Angela Merkel znala da se pakuje protest – a zašto ne bi znala – tad i njena podrška ima sasvim drugi smisao od uobičajenog.\nU kontekstu američkog napada na Siriju, čime je Donald Tramp prvi put jasno priznao prednost američkoj „dubokoj državi“, sirijski rat postaje mnogo komplikovaniji nego što je bio. Taman za toliko Balkan je od petka postao mesto manje izvesnosti, što protestima u Srbiji ne daje smisao demokratskog izjašnjavanja građana, već nečeg mnogo opasnijeg.\nRat na Balkanu bio bi još jedna garancija „dubokoj državi“ da će Tramp i Putin dobiti još jedan poligon – balkanski – na kome će se sporiti, što će, naravno, podrazumevati još jedan spaljeni sto za kojim su mogli da razgovaraju.\nKriza i rat na Balkanu jesu ciljevi anglo-američke filijale globalnih elita, kojima bi Tramp bio nateran da se agažuje na Balkanu; da se Merkelova (ili Martin Šulc, izvesno kancelarski favorit „duboke države“) natera da na Balkanu sledi trag američkog angažmana; da se Putin odbaci daleko od Dunava.\nMisionarska manjina u Srbiji više nije kadra da podeli zemlju, jer nije u stanju da se suprotstavi na izborima tihoj većini, koju je Vučić uspeo da izvuče sa margine i motiviše. Ali ni tiha većina, svet manje društvene pokretljivosti i nikakve vidljivosti, nije u moći da se agilnim misionarima suprotstavi na ulici kao javnom prostoru. Zašto?\nPlasirajući svoje političke poruke, Vučić je, da bi zadržao zapadnu podršku, bliži svojim misionarskim protivnicima. Ali, odašiljući društvene i kulturne poruke, on je bliži tihoj većini svog biračkog tela. Vučić kao političko biće otud nije samo u nesaglasnosti sa sobom kao drušvenim bićem.\nOtud prosvećeniji deo tihe većine nije načisto s njim, tako da mu je mnogo manje komplikovano da za Vučića glasa nego da javno brani njegove postupke. Za to vreme, njegovi misionarski protivnici nisu spremni da žrtvuju svoje pozicije zarad Vučićeve popustljivosti zapadnim silama, tako da su sasvim načisto u neprijateljstvu od časa kad im je Vučić smanjio stepen budžetske podrške na koji su navikli.\nZato su za Vučića dva izlaza iz posleizborne krize. Jedan je traženje kompromisa sa elitnim predstavnicima demonstranata, što mu kupuje malo mira, ali ga sigurno vodi u makedonski scenario, prema kome će biti suštinski razvlašćen pre narednih parlamentarnih izbora.\nDrugi je njegovo prihvatanje borbe, koji će se moći prepoznati samo na jedan način: bar delimičnim dovođenjem u saglasnost politčke poruke sa društvenom porukom.\nTo – iza čega se krije odgovor na pitanje šta zapravo Vučić brani i šta bismo mi kojima ovi protesti nisu simpatični branili s njim – mogao bi biti početak uozbiljavanja i širenja podrške novom srpskom predsedniku. Čeka se njegov prvi veliki potez: hoće li budući premijer biti više po volji onima koji ga danas žestoko napadaju ili onih koji ga žestoko brane.\nTags Balkan Cvijanović kriza posleizbori Vučić\nPrevious Godinama se lečili od neplodnosti: Kada je otišla na ultrazvuk, lekar je šokirao vešću! (VIDEO)\nNext JAKA GRMLJAVINA U BEOGRADU I SRBIJI: Ako ste u kući, autu ili napolju, obavezno uradite ovo da ne nastradate!


„Severni tok 2“ kvari transatlantske odnose - 27.08.2018, Sputnik Srbija\nŠef letonske diplomatije Edgar Rinkevič je izrazio zabrinutost tokom konferencije u Stevangeru da projekat gasovoda „Severni tok 2“ može postati razlog za... 27.08.2018, Sputnik Srbija\n20:37 27.08.2018 (Osveženo: 16:08 03.08.2021)\nŠef letonske diplomatije Edgar Rinkevič je izrazio zabrinutost tokom konferencije u Stevangeru da projekat gasovoda „Severni tok 2“ može postati razlog za pogoršanje transatlantskih odnosa.\n10 Avgust 2018, 13:15\n„Tokom konferencije ministar je izrazio zabrinutost zbog projekta ’Severni tok 2‘, koji preti povećanju zavisnosti od jednog dominantnog isporučioca i trase za isporuku gasa, što je protiv principa Evropske unije“, navodi se u saopštenju pres-službe letonskog spoljnopolitičkog resora.\nPrema rečima političara, jedina opcija rešenja ovog problema na nivou EU je „podrška diverzifikaciji energetskih izvora i razvoj unutrašnjeg energetskog tržišta“.\n„Energetika nije pitanje evropske bezbednosti već i pitanje transnacionalnih odnosa. ’Severni tok 2‘ može postati jedna od tačaka sukoba u transatlantskim odnosima“, navodi se u saopštenju.\nPodsetimo, ruske vlasti su više puta saopštile da izgradnja gasovoda „Severni tok 2“ nema političku pozadinu.\nProjekat „Severni tok 2“ podrazumeva izgradnju dva kraka gasovoda, čiji će ukupni kapacitet iznositi 55 milijardi kubnih metara gasa godišnje, od obale Rusije preko Baltičkog mora do Nemačke. Novi cevovod bi trebalo da bude izgrađen pored „Severnog toka“. On će proći preko teritorija ili isključivo ekonomskih zona zemalja duž obale Baltičkog mora — Rusije, Finske, Švedske, Danske i Nemačke.


Godina za nama bila je izuzetno dinamična u pogledu procesa evropskih integracija Zapadnog Balkana i Srbije. Dok se činilo da njena prva polovina donosi novi zamajac, u drugoj su se još jednom istakli svi problemi sa kojima se region suočava na svom evropskom putu.\nPročitajte retrospektivu najvažnijih događaja u ovoj godini.\nObjavljivanje nove Strategije proširenja\n„Verodostojna perspektiva proširenja i povećan angažman EU sa Zapadnim Balkanom“, dokument Evropske komisije, usvojena je 6. februara i predstavljena u Strazburu narednog dana.\nIdentifikovane su četiri oblasti na kojima bi region trebalo da radi: vladavina prava, jačanje ekonomije, primena pravila i standarda EU i dobrosusedski odnosi.\nMeđutim, ono po čemu je Strategija ostala najviše upamćena jeste navođenje 2025.godine kao mogućeg datuma za ulazak Crne Gore i Srbije u Evropsku uniju, iako je ovaj cilj ocenjen kao vrlo ambiciozan. Ipak, ovo je bio prvi put da Evropska komisija objavljuje moguću godinu ulaska Srbije u EU.\nKonferencija „Strategija za Zapadni Balkan – Otvaranje puta ka pristupanju EU“\nKomesar EU za susedsku politiku i pregovore o proširenju Johanes Han\nSamo nekoliko dana nakon objavljivanja Strategije proširenja, European Western Balkans je, zajedno sa Delegacijom EU u Srbiji, organizovao konferenciju posvećenu ovom dokumentu, a jedan od gostiju bio je i Evropski komesar za proširenje Johanes Han.\n„Ovaj indikativni datum – 2025. godina, samo ukazuje, ni manje ni više, da ako su zemlje, i to se na odnosi samo na Srbiju, vrlo posvećene evropskoj perspektivi, sposobne su da zaokruže proces i pregovore“, podvukao je tom prilikom Han, dodajući da strategija pojašnjava konačni cilj, šta ko treba da uradi i pruža vrlo konketne mere koje su identifikovane, kroz nekoliko glavnih inicijativa.\nObjavljeni izveštaji Evropske komisije za 2017. godinu\nEvropska komisija je, po prvi put u aprilu, objavila izveštaje o kandidatima i potencijalnim kandidatima – zemljama Zapadnog Balkana i Turskoj. Prethodna serija izveštaja objavljena je još u novembru 2016. godine, tako da je ova pokrila celu kalendarsku 2017.\nIzveštaj za Srbiju ocenio je da je ova zemlja postigla određen napredak u ključnim oblastima – reformi državne uprave i pravosudnog sistema, borbi protiv korupcije i organizovanog kriminala, ali su identifikovani i novi nedostaci. “Stiče se utisak da poglavlja koja se otvaraju i zakoni koji se usvajaju nisu dovoljno dobro primenjivani u praksi i stoga gube na značaju”, izjavila je ovim povodom poslanica u Evropskom parlamentu Tanja Fajon.\nPorodična fotografija sa Samita u Sofiji; Foto: Bulgarian EU Presidency / Flickr\nPrvi Samit Evropska unija-Zapadni Balkan nakon 15 godina i sastanka u Solunu, održan je 17. maja u Sofiji, na inicijativu predsedavajuće države EU u tom trenutku – Bugarske. Pored najviših zvaničnika Evropske unije – predsednika Evropske komisije Žana Kloda Junkera, predsednika Evropskog parlamenta Antonija Tajanija i predsednika Evropskog saveta Dondalda Tuska, sastanku su prisustvovali i nemačka kancelarka Angela Merkeli francuski predsednik Emanuel Makron. Uprkos očekivanjima zemalja Zapadnog Balkana, glavne teme na agendi Samita ticale su se povezivanja, a ne proširenja.\nJavnost u Srbiji, ali i u regionu, ostala je nesložna oko pitanja da li su rezultati Samita bili od koristi, odnosno da li je će dogovoreno uticati pozitivno na budućnost građana, ili je sastanak u Sofiji služio samo kao potvrda da su države regiona i dalje daleko od članstva.\nPredsednici Vlada EU i Zapadnog Balkana; Floto: Flickr / Western Balkans Summit 2018\nPeti godišnji Samit lidera Zapadnog Balkana u okviru Berlinskog procesa – nakon Berlina, Beča, Pariza i Trsta – ove godine je održan u Londonu 9. i 10. jula. Činjenica da država koja napušta EU promoviše njeno proširenje nije ostala neprimećena, a ministar spoljnih poslova Ujedinjenog Kraljevstva Boris Džonson podneo je ostavku zbog neslaganja sa premijerkom Mej oko Bregzita upravo tokom trajanja Samita.\nNa sastanku su potpisna dva dokumenta – Zajednička dekleracija o regionalnoj saradnji i dobrosusedskim odnosima u okviru Berlinskog procesa i Zajednička dekleracija o ratnim zločinima i nestalim osobama u okviru Berlinskog procesa.\nSrbiju je na Samitu predstavljala premijerka Ana Brnabić. Učestvujući na ekonomskom forumu, ona je istakla da je regionu neophodno brže sprovođenje Višegodišnjeg akcionog plana za Regionalni ekonomski prostor Zapadnog Balkana, koji je usvojen na Samitu u Trstu i koji obuhvata trgovinu, investicije, mobilnost i digitalno povezivanje.\nObjavljen izveštaj iz senke „Stanje demokratije u Srbiji 2018“\nCentar savremene politike – European Western Balkans, u okviru projekta „Civilno društvo za unapređenje pristupanja Srbije Evropskoj uniji“ koji sporovodi Beogradska otvorena škola (BOŠ) uz podršku Kraljevine Švedske, objavio je u septembru izveštaj iz senke „Stanje demokratije u Srbiji 2018“.\nOvo je drugi izveštaj Centra savremene politike koji se bavi stanjem demokratije u Srbiji i(li) regionu, nakon prošlogodišnje publikacije „Demokratija u razvoju“.\nEvropski parlament je 29. novembra usvojio rezoluciju o Srbiji. Ovaj dokument predstavlja komentar Parlamenta na izveštaj o napretku Srbije koji je Evropska komisija objavila u aprilu.\nAmandmani podneti na nacrt rezolucije koji je sačinio izvestilac Evropskog parlamenta za Srbiju Dejvid Mekalister osvrnuli su se na neke od „škakljivih“ tema kojima tehnički obojen izveštaj Evropske komisije nije posvetio preveliku pažnju – rušenje u Savamali, male hidroelektrane i saradnju sa Međunarodnim krivičnim tribunalom za bivšu Jugoslaviju, i mehanizmom koji ga je nasledio.\nTokom debate u Parlamentu, neki od poslanika osvrnuli su se i na zabrinjavajuće stanje slobode medija u Srbiji.\nGodina Evropskog kulturnog nasleđa\nOvu godinu je takođe obeležila inicijativa „Godina Evropskog kulturnog nasleđa 2018“, čiji je cilj da ohrabri istraživanje i proslavljanje bogatog i raznovrsnog evropskog kulturnog nasleđa, da se produbi razumevanje kulturne baštine i pospeši čuvanje njene jedinstvene vrednosti i da se na licu mesta promišlja na koji način kulturna baština okupira naše živote.\nPol Anri Prese iz Delegacije Evropske unije u Srbiji naglasio je prilikom predstavljanja konkursa za projekte u okviru ove incijative da “biti deo EU nije pretnja za srpski identitet” i istakao da Evropa promoviše kulturnu raznolikost. On je naglasio da Evropa želi više da zna o srpskoj kulturi, kao i da se turizam, kultura i ekonomija povežu. “Glavne poruke Srbiji iz EU da je Srbija je deo Evrope”, istakao je Prese.\nOtvorena četiri nova pregovaračka poglavlja: uspeh ili razočarenje?\nSrbija je u 2018. godini otvorila četiri nova pregovaračka poglavlja, i time povećala ukupan broj otvorenih poglavlja na 16 od 35, uz dva privremeno zatvorena. U junu su otvorena Poglavlje 13 – Ribarstvo i 33 – Finansijske i budžetske odredbe, dok su se u decembru na redu našla Poglavlje 17 – Ekonomska i monetarna politika i Poglavlje 18 – Statistika.\nIako je bilo najavljeno da je Srbija spremila sedam pregovaračkih poglavlja, i dalje nije uspela da otvori više od dva odjednom, ni više od četiri u toku jedne godine. Dok Ministarka za evropske integracije Jadranka Joksimović smatra „da smo zaslužili više, ali EU trenutno ne drži politiku proširenja visoko na svojoj listi prioriteta“, neki od komentatora vide ovaj tempo kao opomenu Srbiji zbog nezadovoljavajućeg nivoa reformi.\nKako je Evropska komisija primetila u svojim internim izveštajim o Srbiji (tzv. non-pejpera), od kojih je poslednji objavljen sredinom novembra, značajan napredak je posebno izostao u oblastima pokrivenim poglavljima 23 i 24, a posebno reformi pravosuđa, borbi protiv korupcije, ratnih zločina i slobode medija.\nSrbiji su zamereni „ograničeni rezultati“ u istrazi, gonjenju i presuđivanju u slučajevima korupcije na visokom nivou, nedostatak koordinacije i kontrole antikorupcijske politike i slabo uključivanje građana u ovaj proces. U dokumentu je takođe loše ocenjeno opšte okruženje za slobodu izražavanja i medija.\nDijalog Beograda i Prištine: tenzije se nastavljaju\nPrva polovina 2018. nije bila bez tenzija u odnosima Srbije i Kosova, posebno kada se uzmu u obzir ubistvo opozicionog političara sa Severa Olivera Ivanovića u januaru i kratkotrajno hapšenje direktora Kancelarije za KiM Marka Đurića u martu. Ipak, činilo se da je pravno obavezujući sporazum o sveobuhvatnoj normalizaciji odnosa na vidiku.\nOd leta, međutim, tema „broj jedan“ u regionu postala je „razgraničenje“ ili „korekcija granica“, koju su predložili predsednici Aleksandar Vučić i Hašim Tači. I dok neki, kako se čini, podržavaju ovo rešenje – pre svega SAD i zvanični Brisel – a drugi mu se protive – Nemačka, većina stanovništva obe zemlje – njegova budućnost ostaje nepoznata.\nU međuvremenu, odnosi su dodatno narušeni povremenim tenzijama, diplomatskim naporima Srbije da što više država povuče priznanje Kosova i kosovskim uvođenjem carina od 100% na robu iz Srbije i donošenjem zakona o osnivanju oružanih snaga. Da li će 2019. biti godina raspleta, ostaje da se vidi.\nCentar savremene politike – European Western Balkans u novembru je, uz podršku Fondacije Konrad Adenauer, objavio je publikaciju pod nazivom „Sporazum o sveobuhvatnoj normalizaciji odnosa Srbije i Kosova: Politička i pravna analiza“, čiji je cilj da objasni i pruži praktične i konkretne preporuke za predstojeći sporazum, i detaljno istraži moguća, kreativna rešenja.


Čačanin u gradu Kolumba - Ozonpress :: internet portal\nPauzu u prvenstvu Italije u rodnom Čačku provodi prvotimac Đenove Darko Lazović. Sezona u kojoj je bilo dosta turbulencije kako u klubu tako i njegovim igrama je već arhivirana, pa u krugu porodice i svojih prijatelja puni baterije za novu sezonu, piše MO sport.\nPrve fudbalske korake napravio si na terenima pored Morave i postao jedan od najmlađih prvotimaca čačanskih zebri.\n” Počeo sam sa treninzima u 6.godini kod Aca Ivkovića. Nakon toga sam prošao sve mlađe kategoriije matičnog kluba. Na preporuku tadašnjeg trenera omladinske ekipe Ljubiše Dmitrovića, priključen sam pripremama I tima a ubrzo sam i debitovao kada je šef stručnog štaba bio Milovan Rajevac. Odigrao sam jednu i po sezonu i bio sam član ekipe koja je igrala tri kola kvalifikacija za Ligu Evrope.\nPosle samo jedne i po seniorske sezone, prelaziš u Crvenu zvezdu iako si bio interesantan berlInskoj Herti i londonskom Totenhemu.\n” Bio sam na treninzima Herte i Totenhema ali sam ipak odlučio sa roditeljima i ljudima iz kluba da je za inostranstvo rano. Poziv koji je stigao iz FK CRVENA ZVEZDA ipak nisam mogao da odbijem. U FK CRVENA ZVEZDA sam proveo šest godina i osvojio jednu titulu i dva Kupa Srbije. Bilo je lepih ali teških trenutaka, posebno što sam u tom periodu pretrpeo povredu prednjih ukrštenih ligamenata i imao pauzu od šest meseci. Ipak sam uspeo da se vratim i u toj sezoni osvojim šampionsku titulu.\nPosle Crvene zvezde put te vodi u italijansku Đenovu. Mnogi su smatrali da to nije liga za tebe.\n” Imao sam i drugih ponuda ali i nekoliko meseci pre odlaska iz Srbije odlučio sam se za da to bude CSC GENOVA. Italijanska liga je teška za igru, naročito za ofanzivne igrače ali sam posle perioda adaptacije u potpunosti prihvatio zahteve koje sa sobom nosi Seria A. Već tri sezone sam u Đenovi, grad je lep, odgovara mi i italijanski fudbal i način života. U prethodnoj sezoni sam odigrao 24 utakmice. Ekipa je mogla i više ali je slab start odredio sezonu. Nakon toga je smenjen trener, ekipa se stabilizovala i cilj ostvarila nekoliko kola pre kraja kada je ostvaren opstanak.\nZimus je bilo ponuda da promeniš sredinu ali si ipak ostao. Da li su ti planovi vezani za Đenovu sa kojom imaš ugovor još jednu sezonu ili ima i drugih opcija?\n” Za sada su svi planovi vezani za Đenovu i razmišljam samo o njoj i narednoj sezoni. Još uvek nisam razgovarao sa ljudima iz kluba, prelazni rok uvek može nešto da donese ali za sada nema ništa konkretno. Imam obavezu da se javim na pripreme kluba 5.jula i nisam opterećen eventualnim transferom”.\nKao igrač Crvene zvezde, dobrim igrača zavredio si i poziv u reprezentaciju Srbije. Imaš taj osećaj kako je igrati za najdraži dres, pa možeš i da izneseš svoja očekivanja od “orlova” na SP u Rusiji.\n” Imam šest nastupa za reprezentaciju i to su nezaboravni trenuci za svakog igrača pa i mene. Što se tiče našeg nastupa na SP mislim da imamo reprezentaciju koja je spoj mladosti i iskustva i možemo da napravimo dobar rezultat iako je i sam plasman na SP za nas uspeh. Imamo grupu koja se samo čini da je laka ali nije tako. Mislim da bi prolazak grupe bio rezultat za respekt a posle toga sve je moguće”.\nU Rusiji nema četvorostrukih svetskih prvaka – Italije. Kako su, ako su uopšte Italijani preboleli, da ih nema u Rusiji?\n” Generalno Italijani su ludi za fudbalom i prosto im još uvek nije jasno da se nisu plasirali na SP. Pošto je moj saigrač iz kluba Matia Perin reprezentativac prenosio mi je utiske i upoznat sam sa tom atmosferom. Fudbalska Italija od novog selektora Roberta Manćinija očekuje da napravi reprezentaciju koja će ponovo biti strah i trepet”.\nAnonimni 17/06/2018 u 12:56 Odgovorite\nDarko, ti si bio zakleti grobar svi u gradu znamo kakav je pritisak vrsen na tvoje roditelje i tebe da predjes u zvezdu iako ti nisi hteo zbog pretnji si na kraju popustio. Sramota u kakvoj drzavi zivimo!, Kao sto je jedan doticni lokalni kriminalac/pucac iznudio pare od Lazara Markovica.


Zakon o socijalnom preduzetništvu u Skupštini krajem godine\nZakon o socijalnom preduzetništvu, koji bi omogućio bolje funkcionisanje socijalnih preduzeća koja zapošljavaju ranjive grupe građana, naći će se pred narodnim poslanicima u poslednjem kvartalu 2018. godine.\nTo je za Tanjug potvrdila pomoćnica ministra za rad, zapošljavanje, boračka i socijalna pitanja Bojana Stanić i dodala da se "trenutne ideje" Nacrta zakona odnose na olakšavanje poslovanja socijalnim preduzećima.\n- Ono što se očekuje od ovog zakona jesu pre svega olakšice za socijalna preduzeća. Socijalna preduzeća bila bi oslobođena plaćanja poreza i doprinosa za zaposlene prvih 24 meseca i PDV-a - ukazuje Stanić.\nPrema Nacrtu zakona, dodaje ona, ideja je da korisnici socijalnih preduzeća budu podeljeni u tri kategorije - lica koja se teže zapošljavaju (osobe sa invaliditetom), posebno ranjivi (starija populacija, manjine, žrtve nasilja, trgovine ljudima...) i radno sposobni korisnici socijalne pomoći.\nProcenjuje se da u Srbiji posluje oko 1.200 socijalnih preduzeća, u kojima je zaposleno oko deset hiljada ljudi, a u kojima se angažuje i oko 20.000 volontera.\nIdeja rada socijalnih preduzeća je da profit ne služi uvećanju imovine vlasnika, već zapošljavanju ljudi koji teže dolaze do posla ili se bave određenim socijalnim i medicinskim uslugama, obrazovanjem, zaštitom životne sredine ili kulturnim aktivnostima u zajednici.


Svedoci smo pogoršane epidemiološke situacije, što je uticalo i na javne skupove, izlaska DNS iz vlasti u Srpskoj, dok partijama na vlasti posmatrači i opozicija zameraju na konstantnom korištenju javnih resursa za potrebe stranaka, piše Srpskainfo.\nZa ocenu dosadašnjeg toka kampanje, te prognozu kako bi mogla da izgleda u nastavku, pitali smo nekoliko šefova izbornih štabova partija iz vlasti i opozicije, kao i analitičare iz nevladinog sektora.\n– Terenske aktivnosti smo sveli na mikro format, posete zvaničnika stranke se organizuju s minimalnim brojem aktivista. U odnosu na druge partije, SNSD ima i jedan problem koji je vezan za posete stranačkog rukovodstva. Iako se striktno držimo mera na snazi i ne pozivamo na stranačke događaje, jako je teško nekome zabraniti da se zaustavi i prisustvuje kada se, na primer, obraća predsednik Dodik ili neko iz vrha stranke. U tom smislu, sigurno je da nam, kao stranci s najvećim brojem članova i aktivista, epidemiološke mere stvaraju određene poteškoće – kaže Rajčević za Srpskainfo.\nZato su se, kako kaže, u potpunosti aktivirali u digitalnoj kampanji, gde SNSD značajno odskače u ozbiljnosti i dobroj audio i vizuelnoj produkciji i oblikovanju političkih poruka.\nZa šefa Izbornog štaba PDP, Igora Crnatka, glavne karakteristike prve sedmice kampanje su sve teža epidemiološka situacija u RS i „konstantno kršenje svih mera i preporuka od strane SNSD, kao i prekid saradnje SNSD-DNS, koji je uzdrmao pozicije vladajuće koalicije“.\n– Što se tiče PDP, provodimo planirane aktivnosti. Reakcije na terenu su odlične, a u Banjaluci se već sad u vazduhu oseća da je najveći grad „prelomio“ i da ćemo ovde pobediti SNSD, kao i da će PDP imati odličan rezultat širom RS – tvrdi Crnadak.\nKaže da korona ne remeti mnogo kampanju stranke, jer se i pre početka znalo da će ovo biti drugačija kampanja, bez velikih skupova i s mnogo većim učešćem interneta i društvenih mreža.\n– PDP se pridržava svih propisanih mera i kampanju uglavnom vodimo kroz direktne kontakte kandidata, manje skupove, te medijske i internet aktivnosti naših timova. PDP je već godinama definisan kao nepokolebljiva alternativa SNSD i njihovoj koaliciji, prisutni smo na terenu u kontinuitetu, naš Klub poslanika je stabilan i zato i u ovakvim ograničenim uslovima nemamo problema da izborne poruke predstavimo građanima – kaže Crnadak za Srpskainfo.\nPrema njegovim rečima, teško je proceniti kako će dalje da izgleda kampanja, jer se situacija s koronom pogoršava iz dana u dan. U svakom slučaju, dodaje Crnadak, mora se obezbediti pravo svakom biraču da glasa bezbedno, makar izbori trajali i dva dana.\n– Očigledno je raspoloženje takvo da nas čeka velika izlaznost. Očekujemo da se, nakon oporavka, predsednik Borenović aktivno uključi u kampanju, te da dođemo do što više građana, poštujući sve zdravstvene preporuke. Očigledno su pokušane masovne malverzacije s glasanjem u odsustvu i zato je važno da se omogući da svako ko je lažno registrovan može da glasa u svom gradu, te da se CIK i tužilastva u periodu do izbora ozbiljno posvete ovom problemu – poručuje Crnadak.\nU odnosu na sve druge stranke u BiH, Ujedinjena Srpska do poslednjeg dana nije imala dozvolu da učestvuje u predizbornoj kampanji. Tek kada je Sud BiH poništio odluku CIK, kojom je toj partiji bilo zabranjeno učešće na izborima zbog video spota, upalili su motore.\n– Početak kampanje obeležio je upečatljiv nastup US iz razloga što su naši građani, koji su nam podrška, odahnuli onog momenta kada je Sud BiH doneo odluku. To nam je dalo dodatni vetar u leđa, što svedoči komunikacija s građanima – kaže šefica Glavnog izbornog štaba US, Natalija Trivić.\nSmatra da će se povećanje broja obolelih građana od korone dodatno odraziti na kampanju, u smislu organizacije događaja.\n– Poštovaćemo sve mere. Najizvesnije je da će se kampanja više okretati direktnoj komunikaciji s građanima u smislu manjih grupa i direktnih poruka, koje će svaki naš član da iskomunicira. Kampanja će se preneti na komunikaciju putem elektronskih, digitalnih medija, društvenih mreža. Bez obzira na sve, US će na ovim izborima ostvariti mandate u svih 57 lokalnih zajednica gde imamo liste. Očekujemo oko 90 odborničkih mesta – kaže Trivićeva za Srpskainfo.\nŠef izbornog štaba SDS i lider te partije Mirko Šarović smatra da je ova kampanja preslikana slika podeljenog društva, dvostrukih aršina vlasti u onome što traže od naroda i opozicije i onoga šta oni rade.\n– Dok s jedne strane, zbog korona virusa, nama uvode zabrane i restriktivne kazne, oni bez ikakvih ograničenja bahato paradiraju u grupama i ismejavaju narod. Uz sve to, koriste resurse tog istog naroda za vlastitu promociju. Od korištenja helikoptera, zloupotreba u promociji stranke i kupovine svega što se može kupiti. Tu je svakako i frapantna krađa glasova iz inostranstva, koju oni samo u medijima navodno osuđuju, a da ne provode nikakve ozbiljne mere niti istrage da raskrinkraju sistem koji je to organizovao i proveo. Ovakvu masovnu krađu identiteta svakako nisu osmislili pojedinci – kaže Šarović za Srpskainfo.\nPrema njegovim rečima, obeležje ove kampanje je i „velika energija ljudi za promenom i napretkom“, koju su, kako tvrdi, osetili u svakom mestu koje su posetili, „gde je godinama na vlasti SNSD i gde ljudi sve masovnije odlaze“.\n– Narod je sit priča i parola. U narednim danima sve naše aktivnosti vezane su za konkretne stvari, probleme i izazove koji otežavaju život. U svim opštinama izlazićemo na lice mesta i pričati o rešenjima koji naši kandidati mogu da ponude, umesto uobičajenih okupljanja kojima se ugrožava zdravlje ljudi – kaže Šarović.\nIzvršna direktorka TI BiH Ivana Korajlić naglašava da je primetno konstantnio korištenje javnih resursa u svrhu kampanje.\nVehid Šehić, predstavnik Koalicije „Pod lupom“, ističe da se očigledno mnogi ne pridržavaju epidemioloških mera. Dok je inspekcija nedavno prekinula sednicu Predstavničkog doma Parlamenta FBiH, jer je broj poslanika bio veći od dozvoljenog u zatvorenom prostoru, Šehić podseća da je ta ista inspekcija tolerisala mnogo brojnije stranačke skupove. Prema njemu, to je dokaz da su stranke iznad institucija u BiH.\n– U kampanji se ne vodi računa o interesima i potrebama građana na lokalnom nivou. Nemamo kulturu dijaloga, nego se pokušava na svaki način diskreditovati onaj za koga smatrate da može da bude ozbiljan protivnik na izborima. Opet će politička volja da bude nametnuta. Zavodi za zapošljavanje nam više ne trebaju. Zavodi su sada političke stranke, koje ucenjuju ljude koje su zaposlili da glasaju za njih. Od izbora smo napravili jednu vrstu ekonomske berze, koja se ogleda u glasovima. Ovo pokazuje preddemokratsko političko stanje koje živimo 25 godina – zaključuje Šehić.\nZavrseni izbori na KiM


Milica ima preko 15 godina iskustva u savetovanju klijenata u svim aspektima korporativnog i komercijalnog prava, i značajnu ekspertizu u finansijskom projektovanju i PPP projektima. Pored toga, ona je u poslednjih 10 godina prepoznata i priznata od strane nezavisnih pravnih imenika kao vodeći, najbolji advokat za pravo konkurencije u Srbiji. Miličina mnogostruka praksa čini je veoma veštom u vođenju klijenata kroz lavirint složenih pravnih pitanja koja proističu iz njihovih poslovnih aktivnosti.\nVeć deset godina je član Beogradske Advokatske Komore, rangirana je kao advokat prve klase/grupe 1 u komorama i Legal 500 u oblasti prava konkurencije. Takođe je u Legal 500 i IFRL u oblastima privrednog prava i M&A. Član je radne grupe 6 Nacionalne Konvencije EU za pregovaračko poglavlje 8 o politici konkuretnosti i pet godina predsedavajući Pravnog Odbora Veća Starnih Investitora za Srbiju. Član je radne grupe Nacionalnog veća za konkurentnost Republike Srbije i član je GIZ pravnog projekta reformi u Srbiji.\n• Pravni Fakultet, Universitet u Beogradu (LL.B., 2000),\n• Centar za multisciplinarne postdiplomske studije, Univerzitet u Bolonji, Evropski regionalni master (LL.M., 2005)\n• Subotić & Jevtić Attorneys at Law, od aprila 2017.\n• Partner u Janković, Popović & Mitić, 2008 – marta 2017\n• Viši saradnik u Janković, Popović & Mitić, 2006 – 2008\n• Regionalni centar za životnu sredinu Oktobar 2005\n• Kancelarija Valentina M. Tadić, Beograd, Januar 200\n• Kancelarija M. Tadić, Belgrade, januar 2003 – januar 2004\n• ProCredit Bank a.d., Beograd (Pravni savetnik), maj 2002- december 2002\n• Prvi opštinski sud, Beograd (Pripravnik), april 2001 - april 2002


Sanacija kvara koji je izazvao curenje prirodnog gasa u mjestu Roćevići kod Zvornika zahtijeva veće radove\nZbog sanacije kvara na dionici gasovoda Šepak – Zvornik u petak će na 24 sata biti obustavljena isporuka prirodnog gasa. Gas će ipak imati domaćinstva, zdravstvene i socijalne ustanove, iz akumulacija, a svi ostali će preći na korištenje alternativnih goriva. Ipak, na građane se apeluje da budu racionalni u potrošnji. Nadležni kažu, kvar će biti saniran sutra.\nSanacija kvara koji je izazvao curenje prirodnog gasa u mjestu Roćevići kod Zvornika zahtijeva veće radove, te je neophodno potpuno obustaviti isporuku prirodnog gasa. Ipak, gasom će neometano biti snabdjevena domaćinstva, zdravstvene i socijalne ustanove, a na građane se apeluje da racionalno koriste gas.\n“Snabdijevanje će, u ovom periodu, kada neće biti dotoka gasa biti iz transportnog sistema iz akumulacija. Nadamo se i prema ovim procjenama koje smo dobili i od našeg dobavljača da će ove količine, koje će biti akumulirane u sistemu biti dovoljne ukoliko radovi budu izvođeni planiranom dinamikom”, kaže Nusret Palavra, izvršni direktor ”SarajevoGas”.\nDužeg prekida u snabdijevanju gasom ne bi trebalo biti, jer se radi o rutinskoj proceduri zamjene cijevi, saopštili su iz kompanije ”Gas promet” Pale.\n“U nekom dijelu gasovoda ostaće dovoljne količine gasa da se jedan period građani Sarajeva mogu snabdijevati gasom. Neće doći, znači, do dužeg prekida u snabdijevanju, kvar će na gasovodu između Šepka i Karakaja biti saniran u petak”, ističe Milenko Todorović, savjetnik direktora, ”Gas Promet” Pale.\nOno što nije upitno je da građani neće ostati bez grijanja. Toplane su spremne i preći će na alternativna goriva.\nIz Toplana tvrde da imaju dovoljno zaliha alternativnog goriva i u slučaju duže obustave isporuke gasa. Što je možda umirujuće sa jedne strane, ali u kontekstu zagađenja vazduha i najavljenih stabilnih vremenskih prilika, to je još jedan problem za koji nema brzog rješenja.\nVezani tekstovi: Potpuna obustava isporuke prirodnog gasa na 24 sata\nPrevious article Povratak navijača na stadione i dalje zavisi od entiteta, očekuje se inicijativa NS BiH\nNext article Joe Biden donio dvije važne odluke i poručio da se diplomatija vratila, te da se Amerika vratila!


Prihvaćen Predlog zakona o dualnom obrazovanju - Beleške\nPrihvaćen Predlog zakona o dualnom obrazovanju\nBeleške > Vesti > Prihvaćen Predlog zakona o dualnom obrazovanju\nObjavljeno / 26.10.2017. Autor / Maja Milićević Kategorija / Vesti\nSkupštinski Odbor za obrazovanje prihvatio je Predlog zakona o dualnom obrazovanju, a šta o tome misli resorni ministar Mladen Šarčević pročitajte u nastavku.\nMinistar prosvete, nauke i tehnološkog razvoja smatra da se Srbija odlučila za ‘mekši’ model dualnog obrazovanja u odnosu na one koji postoje u Nemačkoj i Švajcarskoj. Takođe, odbacio je navode da će se kroz dualno obrazovanje izrabljivati deca i istakao je da je cilj da se zakonom zaštite interesi učenika.\nUčenici neće imati velike obaveze prema kompanijama u kojima će se obučavati za rad\nPredlogom zakona o dualnom obrazovanju predviđene su i varijacije ako se desi da učenik odluči da napusti jednog i pređe kod drugog poslodavca tokom školovanja.\nUčenici trogodišnjih škola moraće da polažu stručnu maturu\nMinistar navodi da će se učeniku koji je posle trogodišnjeg dualnog obrazovanja 2 godine radio posao za koji se školovao priznati kao da je završio i četvrti razred srednje škole, a za nastavak školovanja moraće da polaže maturu.\nMišljenja poslanika podeljena\nPoslanici vladajuće većine ocenili su da je uvođenje dualnog obrazovanja pedagoško reformski iskorak koji će zacementirati reformu srednjih škola i još brže dovesti do modernizacije Srbije. Za razliku od njih, opozicija je oštro protiv predloženog zakona.\nZamenik šefa poslaničke grupe Srpske radikalne stranke Nemanja Šarović rekao je da radikali neće podržati taj predlog.\nPoslanik SPS Žarko Obradović: Da li je cilj ovog zakona da pripremi jeftinu radnu snagu?\n„Ne vidimo šta je jasan cilj ovog zakona o dualnom obrazovanju – da li je da pripremi jeftinu radnu snagu stranim kompanijama koje ova vlast dovodi u Srbiju ili je to zaista dobra volja da se naše obrazovanje uskladi sa nekim privrednim kretanjima i da naši učenici dobiju neku stručnu praksu.\nTo smo spremni da podržimo, ali kako se razvija politika ovog režima mislim da su deo stranih monopola koji vladaju Srbijom”, rekao je Obradović.\nAko se prvi put srećete sa konceptom dualnog obrazovanja, možete se sa time detaljnije upoznati ovde.


Uloženo znanje i sredstva višestruko se vraćaju - LookerWeekly.com magazin\nUloženo znanje i sredstva višestruko se vraćaju\n· 06/07/2015 ·2 min read\nSrpska asocijacija menadžera je u hotelu Crystal organizovala panel diskusiju na temu „Fanki lideri – Razvoj lidera u biznisu“ u okviru koje su svoja bogata iskustva preneli top menadžeri „BIG 4“ kompanija PwC, KPMG, Deloitte i E&Y.\nTokom diskusije, Dunja Suttnig HRC menadžer kompanije PwC, Mia Pešić, HR menadžer kompanije Deloitte, Marijana Pavlović, PPC menadžer u kompaniji KPMG i Sonja Jovanović direktor HR sektora u kompaniji Ernst&Young, izneli su brojne modele rada sa mladim liderima, nekoliko zanimljivih primera podsticanja motivacije i postavljanja adekvatnih izazova koji budućim liderima pomažu da ostvare svoj potencijal.\n– S obzirom da je PwC kompanija koja se bavi pružanjem profesionalnih usluga i da zapošljava visoko obrazovane stručnjake iz različitih oblasti, jasno je zašto je dugoročna strategija kompanije upravo ulaganje u razvoj svojih zaposlenih. Od momenta kada počnete da radite u PwC, vaš karijerni put je sasvim jasan – postoje jasno definisani hijerarhijski nivoi, poslovni i lični ciljevi, neohodne kompetence i precizne procedure pomoću kojih je vrlo jasno šta je ono što se od vas očekuje i koju vrstu podrške možete da očekujete kako biste svoje ciljeve i ispunili. Pored razvoja stručnih znanja, PwC puno ulaže razvoj veština koje su neophodne za razvoj karijere i napredovanje svakog zaposlenog – izjavila je Dunja Suttnig, iz kompanije PwC.\nSonja Jovanović, rukovodilac odeljenja za ljudske resurse u EY Srbija, Crna Gora i Bosna & Hercegovina, je istakla da joj je izuzetno drago što uz podršku SAM-a ona i njene kolege imaju priliku da se bave temama razvoja novih lidera.\n– Na panelu sam imala prililku da istaknem najbolje prakse razvoja mladih talenata i generalnog ulaganja u razvoj zaposlenih koji činimo mi u kompaniji Ernst&Young, u cilju stvaranja boljeg poslovnog okruženja – rekla je ona.\n– Dosadašnje iskustvo pokazalo je da umemo dobro da procenimo potencijale kandidata za posao, a programi prakse, kao i studentska takmičenja, predstavljaju efikasan način da uvedemo lidere u našu organizaciju. Za buduće lidere je bitno da umeju da predvide i vode promene, inspirišu i uključe i druge u te promene. Zato zaposlenima pružamo mogućnost stalne edukacije i treninga na kojima usavršavaju svoja znanja i veštine – nadovezala se Marijana Pavlović, menadžer ljudskih resursa u kompaniji KPMG.\nU današnjem konkurentnom poslovnom okruženju i brzom razvoju poslovanja, kompanije bi trebalo neprekidno da razvijaju portfolio lidera koji su spremni da motivišu zaposlene, razvijaju strategiju rasta, unose inovacije i rade direktno sa klijentima, mišljenje je Mije Pešić, HR rukovodilac u kompaniji Deloitte.\n– Ostvarenje kompanijskih ciljeva i opstanak na vodećoj poziciji usko su povezani sa jasno definisanom strategijom razvoja lidera, te nastojimo da kontinuirano ulažemo u zaposlene koji poseduju liderski potencijal – istakla je Pešićeva.\nNakon diskusije, gosti su obeležili peti rođendan SAMPLE – Sekcije mladih perspektivnih lidera Srpske asocijacije menadžera, koja okuplja mlade biznis lidere Srbije.\nFanki lideri su edukativni koncept mladih lidera koji je ime dobio po čuvenom bestseleru Fanki biznis, poznatom u poslovnim krugovima i kao „manifesto našeg doba“.\nOkupljeni u SAMPLE sekciji u SAM-a, promovišu liderstvo i okupljajuju mlade menadžere koji u svojoj struci ostvaruju izuzetne rezultate, a sve u cilju pružanja podrške mladim ljudima u Srbiji da ostvare svoj maksimalni potencijal.


novembarsku horoskop Archives - Mesečni Horoskop za JUN 2020.\nHome » novembarsku horoskop\n24. oktobra 2019. // 0 komentara\nNastavljamo sa starom, dobrom tradicijom… prvi objavljujemo horoskop za mesec koji nam dolazi. Naši astrolozi su pripremili detaljne analize dešavanja tokom novembra, pa … izaberite vaš horoskopski znak, i ...[Pročitajte ceo članak]\nMesečni horoskop za novembar 2019. za sve Ovnove POSAO Poslovne prognoze za novembar 2019. Dragi Ovnovi, Venera na početku novembra ulazi u znak Strelca i otvara vam mogućnost za započinjanje nove saradnje sa ženama ...[Pročitajte ceo članak]\nMesečni horoskop za novembar 2019. za sve Bikove POSAO Poslovne prognoze za novembar 2019. Dragi Bikovi, Venera na početku novembra ulazi u znak Strelca i u vaše polje platnog prometa. To će vam doneti poboljšane ...[Pročitajte ceo članak]\nMesečni horoskop za novembar 2019. za sve Blizance POSAO Poslovne prognoze za novembar 2019. Dragi Blizanci, Venera će na početku novembra ući u znak Strelca i otvoriće vam mogućnosti da sklopite jedan ili više ...[Pročitajte ceo članak]\nMesečni horoskop za novembar 2019. za sve Rakove POSAO Poslovne prognoze za novembar 2019. Dragi Rakovi, Venera na početku novembra ulazi u znak Strelca i otvara vam povoljne mogućnosti za ostvarenje napretka ili nove ...[Pročitajte ceo članak]\nMesečni horoskop za novembar 2019. za sve Lavove! POSAO Poslovne prognoze za novembar 2019. Dragi Lavovi, Venera na početku novembra ulazi u znak Strelca i pojačava vaše kreativne sposobnosti. Ostvarićete zapažen ...[Pročitajte ceo članak]\nMesečni horoskop za novembar 2019. za sve Device! POSAO Poslovne prognoze za novembar 2019. Drage Device, Venera će na početku novembra ući u znak Strelca i omogućiće vam da ostvarite bolju saradnju sa ...[Pročitajte ceo članak]\nMesečni horoskop za novembar 2019. za sve Vage! POSAO Poslovne prognoze za novembar 2019. Drage Vage, Venera će na početku novembra ući u znak Strelca i doneće vam pogodnosti za započinjanje novih pregovora oko ...[Pročitajte ceo članak]\nMesečni horoskop za novembar 2019. za sve Škorpije! POSAO Poslovne prognoze za novembar 2019. Dragi Škorpioni, Venera na početku novembra ulazi u znak Strelca i otvara vam velike mogućnosti za poboljšanje vašeg ...[Pročitajte ceo članak]\nMesečni horoskop za novembar 2019. za sve Strelčeve! POSAO Poslovne prognoze za novembar 2019. Dragi Strelčevi, Venera ulazi u vaš znak na početku novembra i donosi vam bolji osećaj za saradnju, lični nastup i ...[Pročitajte ceo članak]\nJarac – mesečni horoskop za novembar 2019.\nMesečni horoskop za novembar 2019. za sve Jarčeve! POSAO Poslovne prognoze za novembar 2019. Dragi Jarčevi, Venera na početku novembra ulazi u znak Strelca i donosi vam mogućnost pokretanja projekta koji ste ...[Pročitajte ceo članak]\nVodolija – mesečni horoskop za novembar 2019.\nMesečni horoskop za novembar 2019. za sve Vodolije! POSAO Poslovne prognoze za novembar 2019. Drage Vodolije, Venera će na početku novembra ući u znak Strelca i otvoriće vam mogućnost da započnete novu saradnju sa ...[Pročitajte ceo članak]\nRibe – mesečni horoskop za novembar 2019.\n23. oktobra 2019. // 0 komentara\nMesečni horoskop za novembar 2019. za sve Ribe! POSAO Poslovne prognoze za novembar 2019. Drage Ribe, Venera će na početku novembra ući u znak Strelca i vaše polje posla i karijere. Pojačaće se vaš osećaj za ...[Pročitajte ceo članak]


Amerikanci bez Karija u Rio de Žaneiru\nDvostruki uzastopni najkorisniji igrač (MVP) košarkaške NBA lige, Stefen Kari iz prošlogodišnjeg šampiona Golden stejta, saopštio je danas da neće igrati na Olimpijskim igrama u Rio de Žaneiru.\nOn je kazao da je odlučio da se povuče “zbog nekoliko razloga, uključujući i nedavne povrede članka i kolena”.\nUčešće su ranije otkazalo Kris Pol i Entoni Dejvis, ali je Kari najzvučnije ime koje je odustalo od igranja za dvostrukog uzastopnog olimpijskog šampiona.\nKari je sa SAD osvojio dve titule svetskog prvaka, i bio je član prvog tima selekcije koja je 2014. pobedila Srbiju u finalu Svetskog prvenstva. On je ranije govorio da želi da osvoji olimpijsko zlato, ali je u plej-ofu ove sezone propustio šest utakmica plej-ofa zbog povreda.\n“Moje prethodno iskustvo s reprezentacijom bilo je dragoceno. Uživao sam i naučio sam mnogo, zbog čega je ova odluka izuzetno teška za mene i za moju porodicu. Ipak, zbog nekoliko razloga, uključujući i nedavne povrede članka i kolena, verujem da je ovo najbolja odluka u ovoj fazi moje karijere”, naveo je Kari.\nOn je rekao da je razgovoarao sa svojom porodicom i da je već obavestio predsednika Košarkaškog saveza SAD da neće putovati u Brazil.\n“Jasno je da smo razočarani što Stef neće biti sa nama ovog leta, ali razumemo da se ovakve stvari dešavaju, tako da u potpunosti podržavamo njegovu odluku”, rekao je pedsednik Saveza Džeri Kolandjelo.\nNa širem spisku SAD trenutno se nalazi 31 igrač, a taj spisak bi do kraja meseca trebalo da bude skraćen na 12 imena.\n“Neverovatna je čast predstavljati svoju zemlju i nositi natpis ‘SAD’ na grudima, ali moj primarni košarkaški cilj ovog leta jeste da se koncentrišem na svoje telo i spremim za sledeću NBA sezonu”, napisao je Kari u svom saopštenju.


Pančevo: Gradsko veće o drugoj fazi investicije ZF-a u Severnoj poslovnoj zoni -\nPančevo: Gradsko veće o drugoj fazi investicije ZF-a u Severnoj poslovnoj zoni\n20. februara 2019.01020\nNa današnjoj sednici članovi Gradskog veća Pančevo usvojili su zaključak o prihvatanju Pisma o namerama upućenog Gradonačelniku Pančeva od strane nemačke kompanije ZF Friedrichshafen AG s fokusom na fazu 2 investicije.\nU pitanju je zainteresovanost ove nemačke kompanije da se ZF E-MOBILITY SRB D.O.O proširi na još 9,2 hektara u Severnoj poslovnoj zoni, kako bi na tom prostoru, u okviru druge faze investicije, bio izgrađen još jedan proizvodni pogon površine 29.500 kvadratnih metara i razvojno-istraživački centar na 5.000 kvadrata.\nIako je ranije bilo najava da će ova faza početi 2022. godine, sada je najavljeno da će druga faza početi ove godine s rokom završetka do 2020. godine a vrednost ove investicije iznosiće 60 miliona evra.\nZF E-Mobility Srb doo planira da u ovom novom proizvodnom pogonu zaposli još 460 radnika, s tim što u ovaj broj ne ulaze visokokvalifikovani radnici koji će biti zaposleni u razvojno-istraživačkom centru.\nNa 232. sednici Gradskog veća usvojen je i nacrt Strategije bezbednosti saobraćaja Grada Pančeva za period od 2019. do 2023. godine i predlog Akcionog plana za sprovođenje Strategije, kao i predlog Lokalnog akcionog plana za zapošljavanje grada Pančeva za 2019. godinu.\nGradsko veće dalo je saglasnost na predlog Programa korišćenja budžetskog fonda za zaštitu životne sredine Grada Pančeva za 2019. godinu, kao i na nacrt Odluke o zaštiti prirodnog dobra „Pančevačke ade“ i Godišnji program upravljanja Parkom prirode „Ponjavica“ za 2019. godinu.\nUsvojen je i izveštaj o radu Komunalne policije Gradske uprave grada Pančeva za 2018. godinu, kao i finansijski planovi za 2019. godinu mesnih zajednica Starčevo, Banatski Brestovac, Kačarevo i Glogonj.\nGradsko veće usvojilo je i predlog o donošenju Rešenja o obrazovanju Radne grupe za procenu dodele subvencija javnim preduzećima iz budžeta grada Pančeva, a dalo je i saglasnost da JKP ATP Pančevo obnovi dozvoljeni minus, odnosno da uzme i ove godine kratkoročni kredit u banci kojim održava tekuću likvidnost.\nRelated tags : gradsko većegradsko veće pančevokomunalna policija pančevoseverna poslovna zonazf e mobilityzf friedrichshafen ag\nPoklon putovanja za posetioce Sajma turizma u Beogradu\n30. avgusta 2019.0807\nBačka Topola: izgradnja centralnog postrojenja za prečišćavanje otpadnih voda novcem iz AP Vojvodine\n16. decembra 2019.0464\n7. jula 2022., 14:58


Iskustva Singletona iz Švedske – IKT Klaster Centralne Srbije\nIskustva Singletona iz Švedske\nNaša članica Singleton Solutions deli svoja iskustva sa održanog B2B događaja 21. oktobra u Geteborgu\nNaša članica Singleton Solutions bila je jedan od članova srpske delegacije IT firmi koje su učestvovale na Southeast Europe and Sweden ICT Seminaru, koji je organizovan u saradnji između srpskih IT klastera i Srpsko-švedskog poslovnog saveta. Na B2B matchmaking događaju u Geteborgu imali su priliku da se predstave tri zemlje: Srbija, Bugarska i Makedonija. Ukupno 6 IT firmi iz Srbije prisustvovalo je događaju: Singleton Solutions, Fractal Dimension, HTEC, PSTech, Tehnicom Solutions i ZESIUM mobile. Delegaciju je predvodio predstavnik ICT NET klastera iz Beograda.\nNakon što je uspešno održan B2B događaj, predstavnici delegacije su 22. oktobra bili učesnici velikog tradicionalnog događaja Lindholmen Software Development Day, na kome su imali priliku da prodube svoja poznanstva i da, pored raznih tema koje su bile prezentovane, prošire listu svojih kontakata a sve u cilju kreiranja budućih poslovnih veza i zajedničkih poslova i projekata.\nSvoje impresije o ovim susretima podelio je sa nama Dejan Milosavljević jedan od osnivača i vlasnika Singleton Solutions-a. Po njegovim rečima, potrebno je što više ovakvih događaja da postoji u budućnosti jer oni predstavaljaju odličan vid povezivanja i stvaranja mogućnosti i ideja za nove poslove i projekte. Istakao je da je B2B događaj u Geteborgu prošao odlično i da je to bila odlična prilika, pre svega, da se razmene ideje i načini poslovanja srpskih firmi, predstavnika srpske delegacije, ali i da se uporede načini rada kolega iz Bugarske i Makedonije.\nPrvi dan je otvoren oficijalnim prezentacijama i predstavljanjim učesnika gde je i predstavnica ICT NET-a, Marina Blagojević imala priliku da predstavi IT industriju kao i rad IT klastera u Srbiji na unapređenju ambijenta za uspešno poslovanje IT firmi koje su u konstantnom razvoju. Nakon uvodnog dela prešlo se na B2B događaj, sa sastancima koji su u napred bili zakazani i po rasporedu koji je definisan pre događaja. Dejan, kao i ostale kolege su se susreli sa brojnim firmama sa nrodijskog IT tržišta i stvorili su kontakte koji u budućnosti mogu da rezultiraju u uspešnoj saradnji.\nNa kraju prvog dana bila je organizovana i networking večera gde su predstavnici tri delegacije imali priliku i da se još bolje upoznaju i razmene svoja iskustva i ideje.\nDrugi dan je bio rezervisan za Lindholmen Software Development Day, događaj koji se tradicionalno organizuje u Geteborgu. U okviru događaja bilo je više tema, panela i paralelnih sesija i radionica koje sve dovode do zaključka da su trendovi ka kojima se razvija IT usmereni na virtualnu realnost i ostvarivanje koncepta autonomnih vozila bez vozača. Dejan Milosavljević je naveo da je to veoma napredan koncept na kome se dosta radi ali i planove da se neki projekti već realizuju, kao što je slučaj sa puštanjem u rad kamiona koji bi išli autoputem od severa ka jugu Švedske bez vozača. Kamioni bi mogli da bez vozača bezbedno prevezu robu do određene tačke u kojoj bi se uključio vozač i odvezao kamion na željenu destinaciju u određenom gradu istovara.\nTakođe, Dejan Milosavljević je istakao značaj Klaster akademije Centralne Srbije, projekat koji je pokrenuo IKT klaster Centralne Srbije, a koji ima ogromnu perspektivu. Ovaj projekat Dejan je predstavio tokom svog boravka svim sagovornicima na šta je naišao na pozitivne reakcije i podršku da se akademijom nastavi u buduće. Dejan je dalje istakao da u ovom trenutku u Srbiji ima oko 17.000 programera (verovatno ima i jedan broj onih za koje se ne zna i koji samostalno rade kao freelanceri), a da ihima i 50.000 svi bi mogli da se uposle. Manjak programera je usko povezan sa činjenicom da plate istih rastu, ali često su one i precenjene što potencijalno može biti problem, jer se visine plata sve više približavaju evropskim: naime, naveo je iskustvo jedne strane firme koja je navela da je za određeni posao dobila cenu od nemačke programerske firme samo za 10 do 15% skuplje od firme iz Srbije. Ovo može biti problem jer potencijalno može dovesti do povećane konkurencije i do situacije da konkurencija budu nemačke programerske firme. Ovo dalje može dovesti do gubitka tržišta. Zato je Klaster akademija koncept koji u mnogome može da pomogne jer će iznivelisati nivo plata tako da on bude realan, a sa druge strane, IT firme neće morati da uzimaju programere jedne drugima.\nKao zaključak Dejan Milosavljević je istakao da su ovakvi događaji neophodni kako bi se išlo u korak sa najnovijim trendovima u IT globalnoj industriji koja se velikom brzinom menja iz godine u godinu.


Borba protiv nasilja nad ženama prioritet, ali novac za podršku žrtvama tek 2024. godine | Blok vesti\nDan sećanja na žene žrtve nasilja u Srbiji obeležen je i početkom skupštinske rasprave o Predlogu Zakona o rodnoj ravnopravnosti. Iako je značajno što je ovaj zakon nakon gotovo pet godina pripreme konačno ušao u skupštinsku proceduru, na kraju se pojavio problem u finansiranju podrške žrtvama nasilja. Autonomni ženski centar tvrdi da je pred poslanicima delimično izmenjena verzija zakona u odnosu na onu koja je prošla javnu raspravu i to u ključnom delu. Predlogom zakona nije predviđeno da se sigurne kuće za žrtve nasilja finansiraju iz državnog budžeta, nego je ta obaveza prebačena na lokalne samouprave i to tek od 1. januara 2024. godine.\nAutonomni ženski centar, kao jedna od ženskih nevladinih organizacija, od početka rada na zakonu pokušava da, između ostalog, ojača sistem zaštite žena od nasilja. Radna grupa za izradu Nacrta zakona o rodnoj ravnopravnosti prihvatila je većinu njihovih predloga u procesu javnih konsultacija.\nIpak, i pored svih predloženih odredbi i učešća u javnoj raspravi, u tekstu koji se danas nalazi pred poslanicima našla se odredba koja, prema rečima Tanje Ignjatović iz Autonomnog ženskog centra, ranije nije postojala. U razgovoru za Insajder, Ignjatović navodi da ju je potpuno porazilo što je tom odredbom predviđeno da se sa finansiranjem specijalizovanih usluga za žene žrtve nasilja počne tek od 1. januara 2024. godine.\n„Mi smo davali komentare i da smo ih videli mi bismo obrazlagali to, znači unete su nakon javne rasprave što znači da su direktna posledica uticaja ministarstava, Ministarstvo finansija, Ministarstvo socijalne zaštite, Ministarstva za ljudska i manjinska prava, i podržano je od svih članova Vlade“, kaže Ignjatović.\nKako objašnjava, SOS telefon, sigurne kuće i krizni centri za žrtve silovanja predstavljaju specijalizovane usluge za žene žrtve nasilja, za šta „država uvek mora da izdvoji sredstva“.\n„Dakle, da li smo mi u državi koja kaže ’žrtve sačekajte’ a puna su usta naših ministarki poziva žrtvama da prijave institucijama nasilje? Pa šta kad prijaviš da će se desi? Za mene je to skandal i za mene je to nekako potvrda prave prirode politike ove države i uticaja koji nasilnici imaju na ovu državu. Žrtve uvek imaju manje moći i manje uticaja“, zaključuje Ignjatović.\nNa Zakonu o rodnoj ravnopravnosti se radilo od 2016, a on se pred poslanicima našao tek pet godina kasnije. Po svemu sudeći, razlog kašnjenja bila je neodlučnost i neslaganje između ministara koji su se ovom temom bavili. Naime, još 2018. godine potpredsednica Vlade i predsednica Koordinacionog tela za rodnu ravnopravnost Zorana Mihajlović kritikovala je tadašnjeg ministra za rad Zorana Đorđevića ocenivši njegove primedbe na tekst zakona „paušalnim“. I tada se čekalo da „preseče“ predsednica Vlade Ane Brnabić.\nDa su predstavnici vlasti danas odlučniji, svedoči i činjenica da se zakon ipak našao u proceduri.\nČomić: Ne možemo demantovati život, nasilje postoji\nPredstavljajući zakon ministarka za ljudska i manjinska prava i društveni dijalog Gordana Čomić rekla je da je težak posao politike da menja društvene odnose, ali da se život ne može demantovati i da diskriminacija u Srbiji postoji.\nMinistarka se osvrnula i na to da su ovi propisi godinama osporavani, „teško su prolazili put kroz institucije i kroz predrasude da nema diskriminacije, da je ženama super i da nema razloga za donošenje propisa“.\nMinistarka je rekla da iz tih zakona treba svima da bude jasno kako će to poboljšati život i kada, koliko to košta, ko će to da plati.\n„Ne možete demantovati život, koliko god trajala borba za objašnjavanje očiglednog, a to je da diskriminacija postoji, da kulturu ljudskih prava treba graditi predano, da su žene neravnopravne i da je uvreženo mišljenje da ’i ne zaslužuju bolje’, a ako se bune, to ’mora da su feministkinje koje ne vide kako je ženama u Srbiji sjajno’“, rekla je Čomić.\nNavela je da je otpor promenama podjednako raspoređen na sve sisteme i vlasti već godinama i da se zato počelo sa zakonom o zabrani diskriminacije osoba sa invaliditetom „zbog toga što otpor takvom zakonu ipak ima veze sa čovečnošću“.\nPodsetila je na reč „čojstvo“ što znači „čuvaj druge od sebe“ te da je tako počela borba protiv diskriminacije.\n„Da li treba možda tu reč da uvedemo u Ustav? Ja bih volela, ali kažu da to nije ustavna materija…ali je duboko u nama koji smo učeni ovom jeziku, ovoj kulturi i načinu ophođenja prema ljudima“, rekla je Čomić.\nMinistarka je ocenila i da je Srbija deo sveta u kome je nasilje u porodici problem, podsetivši da godišnje i 35 žena bude ubijeno u porodičnom nasilju.\nU raspravi je poslanik Stranke pravde i pomirenja, Muamer Zukorlić, zatražio povlačenje tih zakona iz procedure, uz ocenu da su „nametnuti sa strane“ i da predstavljaju uvod u Zakon o istopolnim zajednicama koji je za sada povučen.\nMinistarka Čomić je odgovorila da dva predložena zakona nisu u vezi sa Zakonom o istopolnim zajednicama, ali da skupštinska većina od 126 poslanika ima moć da odbaci zakon ili ga usvoji, te je odluka na njima.\n„Jedina ideologija iza ovih zakona je borba protiv nasilja, mi njima krunimo nasilje“, rekla je ministarka.\nU 2020. ubijene 44 žene, od početka ove godine osam žena u porodičnom nasilju\nSamo od početka ove godine osam žena je ubijeno u porodičnom nasilju.\nPrema podacima MUP-a, u prethodnih 10 godina, partneri i članovi porodice ubili su više od 330 žena. Podaci Mreže žene protiv nasilja, pokazuju da su ubice najčešće bili supruzi i partneri. Najveći broj ubistava počinjen je vatrenim oružjem i nožem, zbog čega je za osam godina više od 400 dece ostalo bez majki.\nNajviše žena u porodičnom nasilju ubijeno je prošle godine – njih 44, a prethodno je rekord držala 2013. godina, kada ih je ubijeno 43.\nVlada Srbije proglasila je 18. maj Danom sećanja na žene žrtve nasilja 2017. godine. Povod za pokretanje inicijative bili su zločini počinjeni 2015. godine. Te godine je između 16. i 18. maja čak sedam žena ubijeno u Velikoj Plani, Kanjiži, Čačku i Beogradu. Te godine je, inače, ubijeno 35 žena.\nPrema podacima UNODC-a iz 2017. godine, u svetu godišnje 50.000 žena ubiju partneri ili članovi porodice, što znači da 137 žena bude ubijeno svakog dana.\nČomić Markoviću: Dobra vest za vas je da sam ja član Vlade, a ne predsedavajući Skupštine\nRasprava o predlozima zakona o rodnoj ravnopravnosti i zabrani diskriminacije na kratko je bila posvećena slučaju Dragana Markovića Palme. Naime lider Jedinstvene Srbije iskoristio je mogućnost da kao šef poslaničke grupe govori mimo dnevnog reda čak dvadeset minuta o javno iznetim optužbama na svoj račun u vezi podvođenjem žena u Jagodini, ali i ponavljajući optužbama na račun lidera SSP Dragana Đilasa za navodno nasilje u porodici pre nekoliko godina. Tako je otvorio i raspravu sa ministarkom Gordanom Čomić. Od nje je više puta tražio da prokomentariše obe priče. Ministarka Gordana Čomić rekla je da neće komentarisati ništa što nije u njenoj nadležnosti.\n„Dobra vest za vas je što sam ja član Vlade, a ne predsedavajući Skupštine. Kad bi svako pročitao za šta je nadležan i radio samo ono za šta je nadležan, Srbija bi bila prijatnije mesto“, rekla je ministarka Čomić i poručila poslaniku da on „slobodno može da traži njenu smenu, jer je to njegovo pravo“.\nPosle nekoliko replika u kojima je poslanik insistirao da ministarka kaže da li je bar čula za optužbe na račun Dragana Đilasa, Čomić je izjavila da joj nikada neće dosaditi da ponavlja da je ona član Vlade koji ima svoja ovlašćenja i da poštujući vladavinu prava, neće komentarisati slučajeve koji nisu u njenoj nadležnosti.\nMarković joj je zahvalio i rekao „da mu je sve jasno kao sunce“, a poslanici su se vratili raspravi o dnevnom redu.\nPrevious articleNjuz galerija: Vučić naložio brisanje Nebojše Stefanovića sa svih zajedničkih fotografija\nNext articleKRSTIČIĆ PONOVO NA MARAKANI? Evo od čega zavisi njegov povratak u Zvezdu…


Vreme 1050, 16. februar 2011, Miroslav Višnjić\nVreme 1050, 16. februar 2011, Milko Štimac\nLondonska berza akcija i Berza u Torontu objavile su 9. februara da će se spojiti. Iako svi govore o tome da London preuzima tržište u Torontu, dve berze su u zvaničnim saopštenjima izabrale mnogo uravnoteženiji pristup, naglašavajući da se radi o "pripajanju" jednakih. Izgledalo je da će se tako stvoriti najveće svetsko tržište hartija od vrednosti i finansijskih derivata. A onda su Nemačka berza i Njujorška Euronext berza objavile da će se i one spojiti, što stvara globalnu berzu nad berzama\nVreme 1050, 16. februar 2011, Marko Milovanović\nEvropska unija je zajedno sa Uneskom još 1998. godine započela intenzivan rad na rehabilitaciji delova Istanbula Fener i Balet koje su uvršćene u svetsku kulturnu baštinu. Mnoge kuće su obnovljene evropskim novcem. Novi urbanistički plan na istoj lokaciji predviđa, međutim, moderne tržne centre i hotele, pa bi tridesetak tek obnovljenih kuća trebalo da se sruši. "Oni nam grade, a mi rušimo, pa to nigde nema", protestuju u udruženjima građana\nVreme 1050, 16. februar 2011, Enzo Magnini\nVreme 1050, 16. februar 2011, Andrej Ivanji


Još uvek se ne zna da li će Aleksinac biti jedan od smeštajnih centara za azilante -\nPrema trenutno raspoloživim informacijama, i dalje ostaje dilema da li su objekati aleksinačke kasarne, koji će biti renovirani, namenjeni eventualnom smeštaju azilanata ili za druge svrhe, poput boravka žandarmerije. Portparol Komesarijata za izbeglice Ivan Mišković u izjavi za naš radio kaže da postoji plan Vlade Republike Srbije o širenju smeštajnih kapaciteta za prijem azilanata i stvaranju humanijih uslova na području cele Srbije, pa i samog Aleksinca.\nZa sada se, prema Miškovićevim rečima, ne zna da li će Aleksinac zaista biti jedan od tranzitnih centara i ukoliko do toga dođe kada će izbegla lica sa Bliskog istoka biti smeštena u ovoj opštini.\n– Postoji plan konkretno za Aleksinac, ali je za sada teško govoriti o datumima i konkretnim kapacitetima. Ono što se trenutno radi, odnosi se na podizanje kvaliteta smeštajnih kapaciteta za migrante, i na tome je fokus, da se umesto rapholova i šatora, koje smo imali u nekim centrima, u nekim novim lokalnim sredinama i lokalnim samoupravama naprave novi centri sa čvrstim zgradama. Znači, postoji plan, ali je za sada teško govoriti o konkretnom datumu i kapacitetima za Aleksinac – poručuje Mišković.\nPitanje smeštaja azilanata u Aleksincu izazvao je nedavni tender za rekonstrukciju stolarije i parnog grejanja u ovdašnjoj kasarni, iz koje se vojska iselila pre više od decenije. Učesnici tendera kažu da u javnom pozivu nigde nije naglašeno da se prostorije spremaju za azilante, mada je tender raspisala navodno jedna strana donatorska organizacija. Portparol komesarijata Mišković o raspisanom tenderu za aleksinačku kasarnu nije mogao da nam da konkretne informacije.\nU razgovoru sa ovdašnjim lokalnim partijskim liderima saznali smo da su oni obavestili centrale o dešavanjima u Aleksincu, ali da za sada nemaju nikakav odgovor, niti uputstva iz Beograda.\nPrevious Post:Aleksinačka telegrafska štacija (II)\nNext Post:Nadmudrivanje sa Turskom (III)


Makron: Vodimo preliminarne razgore s talibanima\nTanjug 28. avgusta 2021. 19:20\nBAGDAD – Predsednik Emanuel Makron izjavio je danas da Francuska vodi preliminarne razgovore sa talibanima o humanitarnoj situaciji u Avganistanu i mogućoj evakuaciji još ljudi iz te zemlje.\nPredsednik Makron koji je govorio u Bagdadu na samitu s nekoliko bliskoistočnih lidera, rekao je da je Francuska takođe razgovarala s Katarom o tome kako bi mogla ponovo da uspostavi put za evakuaciju iz Avganistana.\n„Počeli smo slabe i preliminarne diskusije s talibanima o pitanju humanitarnih operacija i sposobnosti da zaštite Avganistance koji su u opasnosti“, rekao je Makron na konferenciji za novinare, prenosi agencija Rojters.\nMakron je dodao da će Francuska zadržati trupe u Iraku u sklopu antiterorističkih operacija sve dok je iračkoj vladi potrebno da one ostanu, bez obzira na to da li će se američke trupe povući ili ne.\n„Bez obzira na to šta Amerikanci odluče, mi ćemo ostati prisutni u borbi protiv terorizma u Iraku“, rekao je Makron.